c: text/html

text:
by www.amakururwanda.com
Abaturage b'akarere ka Gakenke bicaye baganira n'ubuyobozi bw'ako karere (Ifoto/Kigali Today)
Imiryango 3722 yo mu mirenge 19 igize Akarere ka Gakenke yibanira n’amatungo mu nzu imwe.
Iyi mibare yagaragajwe nyuma ya
gahunda yashyizweho n’ubuyobozi bw’aka karere yo gusura urugo ku rundi
yakozwe nyuma y’aho hagaragariye indwara y’amavunja.
Ihene, intama, inkoko, inkwavu, imbeba
za kijyambere, ingurube n’ayandi matungo magufi byoroshye kwibasirwa
n’abajura ni yo abana n’abaturage.
Aya makuru yatangajwe n'umuyobozi
w’Akarere ka Gakenke uvuga ko abaturage babana n'aya matungo kugira ngo
batayiba kuko byoroshye ko yibasirwa n'abajura.
Nzamwita Déogratias yagize ati, "
Imiryango twasanze ibana n’amatungo twabagiriye inama zo kurekera
amatungo mu biraro ibiraro ndetse tubabwira ko nta bantu baziba amatungo
yabo”.
Nzamwita yakomeje avuga ko bakajije
amarondo mu baturage ndetse igihe hazaba habayeho ibikorwa by’ubujura
abantu bazaba baraye irondo bakaba bazabiryozwa.
Muri gahunda yo gusura urugo ku rundi
irimo gukorwa muri iyi minsi mu karere ka Gakenke hamaze gusurwa ingo
zisaga ibihumbi 75 mu ngo ibihumbi 80 zituye akarere ka Gakenke
Akarere ka Gakenke gakomeje ibikorwa
byo guhashya umwanda, mu mpera z’umwaka wa 2014 hakozwe umukwabu wo
kureba abantu barwaye amavunja; abasaga 356 bakaba barafashwe ndetse
bajyanwa no kwa muganga barahandurwa.
Related Posts by Categories

robotstxt: allowed

filter: keep


text:
Akenshi jya uryamisha umwana agaramye ahantu haringaniye. Muhe ikiringiti, ndetse umwegereze ibikinisho igihe aryamye. Mwonse bihagije amashereka arinda indwara ndetse n’impfu zitunguranye. Shyushya umwana mu gihe aryamye ariko ntukabye. Icyumba kigomba kuba gifite ubushyuhe buringaniye. Ushatse wamuryamisha yambaye umwenda ararana kugirango udakenera uburingiti.
- Ntihakagira itabi rinyobwa uruhande rw’umwana.
- Agomba gusuzumwa ndetse no gukingirwa iteka.
- Ese hari ahantu hakunze kwibasirwa n’izi mpfu?


text:
NITABIYE BURYA IBA ISHAKA IYAYO[1]
Uyu mugani wamamaye
mu Rwanda, baca bagira ngo «N'itabiye
burya iba ishaka iyayo!», wadutse ku ngoma
ya Kigeli Rwabugili, ucibwa n'umugabekazi Nyirakigeli Murorunkwere, nyina wa Rwabugili nyine,
ahagana mu mwaka w'i 1900. [il convient sans
doute de lire 1854]
Kuri iyo ngoma,
umugabekazi Murorunkwere yatonesheje umugabo witwaga Seruteganya rwa Kivura, mu
Nkingo za Kamonyi, aramukunda cyane. Amutonesha ari i Bumbogo bwa
Mbilima (Kigali). Seruteganya
uwo amaze gutona by'akadasohoka, rubanda bavuga ko yahunguye (yacyuye)
Murorunkwere. Ubwo yaregwaga n'Abakono bene wabo kuko yari
umukonokazi, mwene Mitali mu Mataba
ya Ndiza. Abisengeneza be, baka Rwabugili cyane cyane nibo
bamushinjaga ko afite inda ya
Seruteganya.
Nuko umugabekazi amaze
kumva ko igihugu kimutera urubwa, atumiza umuhungu we Rwabugili kugira ngo babonane
amwereke ko adatwite. Intumwa ze ziba nyinshi kuri
Rwabugili, ariko we akirengagiza ayo magambo nyina amutumaho,
kuko ayo rubanda bamubeshyeraga yari amaze kuyagira
ihame (imvaho). Murorunkwere amaze kubona ko umuhungu
we yamusuzuguranye amagambo,
ahera ko ashaka abantu aha inka y'imbyeyi, ayoherereza Rwabugili i Rwamaraba. Arabatuma, ati «Nimunshyirire Rwabugili iyi nka;
nimuyigeza i Rwamaraba, ntimuzatume inyana yayo iyonka, ati:
nibucya muzayijyane yonyine inyana yayo muyisige ku
icumbi ryanyu. Nimugera kuri Rwabugili
muzayimwereke. Nigumya kwabira, muzabone kuvuga ubutumwa, muti Murorunkwere yadutumye, ngo «Reba iyi nka
igumya kwabira, harya ni uko
itabona iyayo!».
Ubwo Murorunkwere yashakaga
kumwumvisha ko yanze kumwitaba. Ati «Kandi muzamumbwirire,
muti «Burya n'itabiye iba ishaka
iyayo!». Ubwo yabwiraga Rwabugili ko n'ubwo umuntu
atabira, ariko arusha inka gukunda
umwana we: yabyivugagaho kuko Rwabugili atakigera aho ari.
Nuko intumwa za
Murorunkwere ziragenda zisohoza ubutumwa, ziburangije zungamo ziti «Kandi Nyagasani
ibuze iyayo irakuba; yamara gukuba ntibe igifite imbabazi
!» Rwabugili amaze kumva amagambo umugabekazi amutumyeho, asubiza intumwa, ati «Nimugende mumumbwirire, muti «Inka iyo ibuze
iyayo barayihadika, bakayitsindira igatora ikagumya gukamwa ubusuri itagifite iyayo!» Ubwo yacyuriraga
nyina ko yacyuwe na Seruteganya.
Intumwa za Murorunkwere
zirahindukira zimubwira ubutumwa bwa Rwabugili.
Murorunkwere abyumvise agwa mu kantu.
Ni ko guhamagaza Seruteganya, amubwira amakuba barimo ngo bajye inama
y'uko babigenza. Hagati aho, Rwabugili
atuma Nkoronko n'abandi kumurebera ikiri imvaho ku
mugabekazi. Abakono na bo batuma Nyilingango
ya Nyagahinga kuri Nkoronko kuko
yari inshuti ye; bati «Genda
ubwire Nkoronko, uti «Nuramuka ubwiye
Rwabugili ko Murorunkwere adatwite araturimbura; ahubwo genda umubwire ko atwite, kuko
wowe nta cyo azamutwara». Nkoronko aremera. Ahindukira yemeza ko Murorunkwere atwite. Rwabugili abyumvise, ni ko
guteza Murorunkwere na Seruteganya watanyije inyana na nyina babatsinda i Mbilima na Matovu (Bumbogo).
Bamaze gupfa, iby'ikirirarira
birayoberana, bamwe bakajya bagira bati «Uzabazwa aya Nyirakigeli n'urugori rw'ingoma nyiginya rwavuniwe kuri Mbilima rwaramvuweho
indahiro !»
Nuko ariko umugabekazi
amaze gupfana na Seruteganya n'umuryango we, Rwabugili amaze kwera ahugukira guhorera nyina. Mu b'ingenzi hapfuye
abantu cumi n'umwe barimo Nyiraburunga
nyina wa Rutalindwa; biba bityo intandaro y'intambara yo ku Rucunshu.
[1] ----- Original Message
-----
From: Felicien Barabwiriza
To: rwndanet@yahoogroups.com ; rwanda-l@yahoogroups.com ; akagera@yahoogroups.com ; urwanda_rwacu@yahoogroups.com ; democracy_human_rights@yahoogroupes.fr
Sent:
Subject: [uRwanda_rwacu] Insigamigani
no.69 / Nitabiye burya iba ishaka iyayo
Nkuko bisanzwe, dore
undi mugani, nubwo nkeka ko
utazwi na benshi bwose ( ahari kubera ko utadutse
kera cyane)


text:
DAVY ’S B ati nubwo ndi muto nanjye ndatanga umusanzu w’ubuhanzi!
Umuhanzi Davy’s B ni umuhanzi w’umwana muto dore ko kuri ubu afite imyaka icumi y’amavuko gusa akaba ubusanzwe yitwa DAVY STRATON BIZA akaba amaze gukora indirimbo z’amajwi zigera kuri eshanu akaba yaratangiye guhanga afite imyaka umunane gusa.
Icyateye uyu mwana kugaragaza impano ye abinyujije mubahanzi bwo kuririmba ngo ni uko yifuzaga gutanga umusanzu we w’ubuhanzi aho yifuza kujya yibanda cyane cyane kundirimbo zifite ubutumwa bwo guhumuriza rubanda ndetse no kubaremamo icyizere atibagiwe kubakangurira umurimo n’ibindi byafasha buri wese kwiteza imbere.
Uyu mwana akaba n’umuhanzi DAVY’S B akaba afashwa ibikorwa bye bya muzika n’ababyeyi be dore ko arinabo bamwishyurira itunganywa ry’ibihangano bye muri studios za TOP5SAI kandi bakaba bashimishwa no kubona umwana wabo afite impano yo kuririmba.
Ababbyeyi be bemeza ko kuba DAVY S B aririmba aikiri muto bitamutesha gukurikira amasomo ye uko bikwiye n’ikimenyimenyi akaba ari uko kuva yajya muri muzika amanota ye adahwema kwiyongera
ushobora kumva zimwe mundirimbo za DAVY S B hano:


text:
Izi nzu baziguze muri 2005 nyuma y’aho aba baturage bimuwe hafi y’ishyamba rya Gishwati, bazibagurishije bakigendera ngo kuko ubuzima bwari bubananiye,bagahitamo gusubira mu Karere ka Rubavu.
Aba baturage baguze ubu butaka n’inzu zibwubatseho bavuga ko bagiye kubwandikisha ntibemererwa, ahubwo bumva amakuru ko bagiye kubwamburwa.
Mbarushimana Yohani ati “Naguze inzu n’umuntu wavuye mu Gishwati ariko bavuze ko abaziguze nta cyangombwa cy’ubutaka bazaduha, turifuza ko leta yaturenganura.”
Ntoyumutwa Augustin ati “Twagiye tugura inzu z’abimuwe mu Gishwati kuko tutari dufite aho tuba, tukagurisha amasambu ariko amakuru agenda avuga ko abaziguze bazazinyagwa, ubuyobozi burabivuga igihe cyose, buvuga ko atari izacu. Impamvu bitugaragariza ko atari izacu ni uko batwimye ibyangombwa byazo.”
Kamali Aimé Fabien, Umuyobozi w’akarere ka Nyamasheke avuga ko uwaguze inzu mu buryo butemewe n’amategeko ari we uzayisubiza na ho ufite ibyangombwa byerekana ko yaguze na nyirubwite ubuyobozi ntubwamuhohotera.
Ati “Niba baraguze na ba nyirubwite ubwo bugure bufite ishingiro ariko niba baraguze n’uwagurishije umutungo utari uwe, icyo gihe ubugure buteshwa agaciro, harimo abafite impapuro ariko hari n’abiyitirira ko bahawe batarahawe.Niyo mpamvu twagiye kubireba ngo tubihuze n’impapuro noneho dufate umwanzuro dushingiye ku cyo amategeko ateganya ariko dusanze hari uwayiguze mu kajagari, byanze bikunze isambu yayisubiza nyirayo.”
Mu mwaka wa 2004, nibwo abaturage bimuwe hafi y’ishyamba rya Gishwati mu rwego rwo kurengera ibidukikije, bamwe bimurirwa muri uyu mudugudu wo mu kagari ka Nyagatare, mu murenge wa Mahembe. Ubuyobozi bubaha isambu n’inka ndetse bubakirwa inzu ariko ngo mu mwaka wa 2005, bose uko bageraga muri 300 bahise bavayo kuko ubuzima bwaho bwabananiye, bahitamo kugurisha inzu bubakiwe n’amasambu bari baratujwemo.


text:
Umunaniro ni ikintu kibaho mu buzima. Urakora, ukaruha, ukaruhuka, bugacya ugasubira mu kazi. Ariko iyo bigeze aho uwo munaniro ukabya burya biba byabaye ikibazo ku buzima bwawe. Hari abihutira gufata bimwe mu binyobwa bituma bagumana intege nk’ikawa, za Red Bull, n’ibindi cyangwa bakanafata imiti.
Nyamara mbere y’ibi byose, ushobora no gukoresha uburyo kamere. Dore zimwe mu nama twabasomeye mwakoresha mugatandukana n’umunaniro.
1 – Ifunguro rya nijoro ryoroshye
Si ngombwa ko nijoro urya byinshi. Ahubwo ujye uhitamo bimwe mu biribwa byifitemo intungamubiri zongerera umubiri ingufu ndetse na za vitamine. Ubundi bibe ari bike. Ngo kurya ibiryo byinshi kandi bikize mu ntungamubiri bibangamira ibitotsi byawe ari byo bya mbere bikurinda wa munaniro.
2 – Indyo yuzuye kandi igereranije
Indyo ufata igomba kuba yifitemo intungamubiri zihagije umubiri wawe ukeneye (za proteines, vitamine, imyunyu ngogozi …). Igihe umubiri wawe utifitemo intungamubiri ukeneye bizakubera intandaro yo gutangira kunanirwa
3 – Gusinzira neza
Ntuzakabye ngo igihe cyose ukimare usinziriye, ariko na none ntibikabure ngo usange uryama amasaha abiri ku munsi gusa. Ahubwo, wimenyereze igihe gihagije cyo kuruhuka gihoraho bitewe n’ubushobozi umubiri wawe ufite. Hari abakenera amasaha 6 ku munsi, abandi bagakenera 8, hari n’abageza ku 10. Mbese nawe uzarebe igihe usinzira ukabyuka wumva umeze neza, ube ari cyo ufata kandi bibe ibintu bihoraho.
4 – Kwiha ingengabihe ihoraho yo kuryama no kubyuka
NI byiza kwiha amasaha uryamiraho n’ayo ubyukiraho. Hari abo usanga uyu munsi baryamye saa yine, ejo bakaryama saa sita, ubundi saa moya. Ngo ibyo si byiza na gato. Ngo byakabaye byiza, nijoro, igihe utangiye kwayura, uhise ujya kuryama ako kanya utabanje gushakisha kurwana n’ibitotsi.
5 – Mu buriri siho ugomba gutangira gutekerereza ibibazo wagize uwo munsi
Ngo ntacyo bizakumarira nugera mu buriri ugatangira kwitekerereza ku bibazo wagize uwo munsi, uburyo Boss wawe yagutonganije, ibibazo by’amafaranga y’ishuri y’abana, ….Banza uruhuke usinzire. Buri kintu kigira igihe cyacyo.
6 – Ha abandi akazi bagufashe
Mu kazi, byose ntiwabyikorera ngo ubivemo. Jya ugirira icyizere abo mukorana, ugire ibyo ubashinga babikore nawe ubone uko uruhuka. Si wowe kamara aho ukora, n’abandi barabishoboye.
7 – Gira gahunda
Weekend zawe ntubona akanya ko kuruhuka uba wagiye gusura inshuti, guhaha, utunganya ibyo mu rugo wabuze uko ukora, gufasha abana za devoir (homeworks), utunganya za dosiye zo ku kazi utabonye uko urangiza, wagiye muri match, ureba za films nyinshi, utaha amakwe, wagiye mu kabari …. Mbese ku buryo ahubwo ku wa mbere hagera ufite umunaniro uruta uwo wari ufite ku wa gatanu. Jjya wiha gahunda, ugire na bimwe ukora mu minsi isanzwe urangije akazi. Si ngombwa ko byose ubikora muri weekend ngo ubure akanya ko gusinzira. Icyakora na none, ngo ugomba kugira ikintu ukora cyo kwishimisha muri weekend.
8 – Jya ukora sport
Umunaniro hari igihe uva no ku guhora wicaye ahantu hamwe akenshi hanafunganye. Muri iki gihe noneho akazi kenshi gasigaye kanakorerwa kuri computer, BYakabaye byiza igihe uvuye kuri ako kazi ukora ka sport gato cyangwa se ukanatembera ahantu hari umwuka mwiza.
9 - Relax
Igihe uvuye ku kazi, kunyarukira muri douche ugakaraba umubiri wose birafasha mu kuruhuka. Ushobora no gukora ya myitozo yo guhumeka ukitsa umwuka mu nda, ndetse na massage igihe ufite uwayigukorera cyangwa ufite ubushobozi bwo kujya aho bayikorera ukishyura. Bigabanya stress ndetse n’umunaniro. Kubyigomwa, ngo uba uhombye byinshi.


text:
Nyuma yo kwifatanya n’abaturage b’Umurenge wa Rugerero mu muganda ngaruka kwezi usoza ukwezi kwa Mata 2018 wo kuri uyu wa 28 ahakozwe imihanda ahazagurirwa umudugudu w'ikitegererezo wa Muhira,Bralirwa yashyikirije Akarere Sheki ya miliyoni 5 zo kwishyurira imiryango itishoboye ubwisungane mu kwivuza.
Uyu muganda kandi witabiriwe na Perezida w'Inama Njyanama y'Akarere ari kumwe n'abajyanama, Umuyobozi w'Akarere wungirije ushinzwe ubukungu Murenzi Janvier, Umuyobozi w'Inkeragutabara, uhagarariye ingabo ndetse na Police mu karere hamwe n'abakozi b'Akarere.
Umuyobozi w'Akarere wungirije ushinzwe ubukungu Murenzi Janvier yashimiye umufatanyabikorwa Bralirwa kubera ibikorwa bitandukanye by’iterambere n’imibereho myiza ikomeza gukora mu karere anaboneraho kwibutsa abaturage kwihutira kwishyura mitiweri aho ubu kwishyura bikorwa hifashishijwe telefone.
Uhagarariye Bralirwa nk'umufatanyabikorwa Fred Nyangezi yagaragaje ko umwaka ushize bari bishyuriye mitiweli abatishoboye basaga 1000 mu murenge wa Nyamyumba ndetse kuri ubu bakaba banatanze Sheke ya miliyoni 5 izafasha mu kwishyurira abatishoboye ubwisungane mu kwivuza mu murenge wa Rugerero.
Perezida w'Inama Njyanama y'Akarere ka Rubavu Dushimirimana Rambert nawe yashimiye Bralirwa kuba iharanira kugira uruhare mu kuzamura imibereho myiza y’abaturage asaba ko ibikorwa nk’ibi n’abandi bajya babyigiraho.
Yagarutse kuri gahunda yo kwegera abaturage Abajyanama b'Akarere bamazemo iminsi agaruka ku bibazo bitandukanye babonye birimo nk'abana bafite ibibazo by'imirire mibi ndetse n'abatiga kandi baturiye amashuri ashishikariza abaturage kongera kwita ku mibereho ya buri munsi hitabwa ku isuku. Yagarutse ku kwirinda ibiyobyabwenge.


text:
Kirehe: Intore zirasabwa kurangwa n’indangagaciro z’umunyarwanda
Mu muhango wo gutangiza icyiciro cya kabiri cy’itorero ry’igihugu mu karere ka Kirehe wahuje urubyiruko rurangije amashuri yisumbuye bagera kuri 1537 ku mugoroba tariki 05/01/2015 waranzwe no kwishimira inyigisho izo ntore zihabwa mu itorero.
Muzungu Gerald umuyobozi w’akarere ari nawe watangije uwo muhango mu rwego rw’akarere ka Kirehe yasabye urubyiruko rurangije amashuri yisumbuye kurangwa n’indangagaciro z’umunyarwanda birinda ingeso mbi zirimo kwishora mu busambanyi no kunywa ibiyobyabwenge.
Yagize ati “nimwe fondasiyo igihugu kigomba kubakiraho giharanira iterambere rirambye, muzigishwa indangagaciro ziranga umunyarwanda, nizo zigiye kubaranga aho muri hose, musabwe kuba inkingi y’iterambere ry’abanyarwanda,mumenye ko ari mwe mugiye kuba umusemburo w’imibereho myiza y’abanyarwanda, umusemburo urwanya ingeso n’imico mibiâ€.
Yavuze ko nta mutekano iterambere ritabaho kandi ikibangamira uwo mutekano ngo ni ingeso mbi zijyanye no kwishora mu biyobyabwenge n’ubusambanyi, asaba urubyiruko kubirwanya bivuye inyuma kuko ari bo igihugu kigiye kubakiraho umusingi w’iterambere.
Yasabye urubyiruko gukora bakihangira imirimo ati“ntidushaka urubyiruko rwambarira ipantaro mu mavi rwirirwa ruteze amaboko, turashaka urubyiruko rukora rukihangira imirimo niba bibaye ngombwa ko ucuruza amagi bikore, imineke yicuruze, igihugu cyacu nticyagira agaciro mwebwe urubyiruko cyubakiyeho mutakihayeâ€.
Dusengimana Emanuel intore ikomoka mu murenge wa Gahara  avuga ko mu itorero bamaze kwiga ibintu byinshi bijyanye n’indangagaciro nyarwanda na kirazira ngo bize no kwihangira imirimo aho gutegereje ak’imuhana ngo kuko kaza imvura ihise.
Yakomeje agira ati “mu itorero tumaze kwiga byinshi bizadufasha mu buzima busanzwe ingamba dukuye hano tuzazigira urundi rubyiruko dusanze kugira ngo ijo hazaza imbere hacu hazarusheho kuba heza twiyubakira igihuguâ€.
Murekatete Penine intore ituruka mu murenge wa Kirehe aravuga ko umunsi bamaze mu ngando bize byinshi akaba yizeye ko bazasoza bafite ubumenyi buhagije ku buryo nabo bazafasha abandi.
Ati“nkatwe twagize amahirwe dufite byinshi tumaze kwiga n’ibyo tuziga mu gihe gisigaye. Twamenye uburyo bwo kwihangira imirimo,indangagaciro zibereye umunyarwanda no kurwanya ingeso mbi, ibyo tuziga ntituzagenda ngo tubiceceke tuzabisangiza abandi batabashije kugira amahirwe yo gusobanurirwa aya masomoâ€.
Urubyiruko rwa Kirehe rugizwe n’itorero “Inkomezabigwi†rugizwe n’abakobwa 636 n’abahungu 901. Urwo rubyiruko rugabanyije mu matsinda atatu. Hari abari mu ishuri ryisumbuye Rusumo High School, abandi mu ishuri ryisumbuye rya Nyarubuye n’abari muri Lycée de Rusumo bose bakaba biteguye gusoza amasomo y’itorero kuri uyu wa gatatu tariki 07/01/2015.


text:
Umutesi Afsa Teta yambitswe ikamba ry’umukobwa uhiga abandi mu Karere ka Rusizi ku wa 14 Gashyantare 2016 ariko kuva icyo gihe nta wundi Nyampinga uratorwa.
Miss Teta utashatse kugira icyo avuga ku bukwe bwe na Aman Casmir yashyize ku mbuga nkoranyambuga igihe ubukwe bwe buzabera, byaje no guhamywa n’umukunzi we
Mu kiganiro na IGIHE, Mudaheranwa Aman Casmir ugiye kurongora Umutesi yavuze ko yamukundiye cyane imico kurenza ikimero.
Yagize ati “Ntabwo nakunda umubiri kuruta imico kuko umubiri ushobora kuba uri mwiza, usa neza ariko imico ikaba atari myiza. Mu gihe tumaranye tujyinama kandi namugira inama akayumva kimwe n’uko nawe ambwira ibyo atishimiye nanjye nkabyumva. Ikindi umubiri wo … ni umukobwa usa neza, ufite igikundiro akaba ariyo mpamvu nanjye naba naramuhisemo ariko cyane cyane sinagendeye ku isura.”
Bazasezerana imbere y’amategeko ku wa 23 Werurwe 2018 mu murenge wa Kamembe, buke basezerana imbere y’Imana mu idini ya Islam.
Umunsi bazagira mu Murenge ni na wo Umutesi azakobwa.
Aman Casmir watandukanye n’umugore mu myaka irindwi ishize, avuga ko adatewe ipfunwe no kurongora umukobwa arusha imyaka myinshi nk’uko bamwe babivuga ko atari akwiya kubikora.
Yagize ati “Ubukwe bwose abantu bavuga amagambo .. ariko abazarushinga ntitugendera ku magambo twe tugendera ku bikorwa. Kuba akuze arakuze ntabwo ari uruhijna kandi ubundi gukura ni mu mutwe; ushobora kuba uri mukecuru ariko kuba mu mutwe udakuze ugakora nk’iby’abana. Gukora rero ntabwo ari ubunini cyangwa se imyaka myinshi ahubwo gukura ni mu mutwe, kuba uzi ubwenge, kuba ufite ibitekerezo bizima. Arabyujuje kuko tumaranye imyaka ibiri tuziranye.”
Abakurikirana iby’iimyidagaduro muri aka karere baba bibaza icyabuze ku buryo Afsa Teta agiye gushyingiranwa ikamba rya Miss wa Rusizi.
Ku byerekeye imyaka, aba bagiye gusezerana nta tegeko bishe, iry’umuryango riteganya ko umuntu agomba gushaka byibuze yujuje imyaka 21 ariko nta cyo rivuga ku yo uwo bashyingiranwa agomba kuba atarengeje.


text:
amategeko 20 agenga umugabo imbere y'umugore we
1.Icyo umugore agusabye cyose ntukakimwemerere cg ngo ukimuhe niyo waba ubishoboye.
2.Icyo umugore akubajije cyose ujye ukora nkaho utabyumvise.
3.Si byiza ko iteka ubwiza umugore ukuri.
4.Ntukamenyereze umugore gutaha kare.
5.Kirazira kubwira umugore aho uvuye cg ugiye.
6.Uzirinde gufata ibyemezo utegetswe n'umugore wawe utabanje kubitekerezaho igihe kirekire(1000 reflexions).
7.Uzirinde gukinisha umugore wawe cyane kugirango atazagusuzugura.
8.Nta cyaha kirenze kudakubita umugore wawe igihe cyose yagukoshereje gusa uzirinde kumuvuna igufa.
9.Umugore ntagomba kujya mu rugendo ngo amare iminsi kuko ntawamwiringira igihe cyose kuko aba yajyanye ubugore bwe.
10.Kirazira kubwira umugore wawe amafaranga wanywereye.
11.Kirazira gutwaza umugore wawe niyo yaba toni mureke ayikorere bityo azamenya icyubahiro waremanywe.
12.Nta mugabo ugira ikosa imbere y'umugore we.
13.Ibintu byose by'urugo niby'umugabo ahereye kungutiya y'umugore we kugeza ku mbeba iri mu rubariro.
14.inzinga kirago ningombwa ku mugore kuko bituma yirirwa neza.
15.umugore ni nkumwana aho kujya ugabanya rasiyo mumenyereze macye adahinduka.
16.ntugomba guhoberana n'umugore niyo waba uvuye mu rugendo rwa kure.
17.kirazira guha umugore umubare w'amafaranga akwatse kuko iteka aba yagusabye menshi
18.isaha umugore akwibukirijeho gusezera aho mwagiye ujye wongeraho imwe cg abiri mbere yo guhaguruka.
19.umugore ntakagutange mu buriri cg ngo abugusigemo.
20.Kirazira kubwira umugore umubare w'amafaranga ukorera
Ngayo Nguko Mugabo Amategeko yawe agombe Yubahirizwe Ejo Utazasuzugurwa ngo inkoramutima ntiyakubwiye
amategeko 20 agenga umugabo imbere y'umugore we
amategeko 20 agenga umugabo imbere y'umugore we


text:
Mu butumwa bw’inkurikirane umuraperi Oda Paccy yanditse ku mbuga nkoranyambaga akoresha yatanze isomo ry’ubuzima, yitsa ku bantu bashaka guhora,ababuze urubyaro ndetse n’abandi bashobora kuzapfa batanyuzwe.
Uzamberumwana Pacifique wamamaye nka Oda uherutse gushyira hanze indirimbo ‘No Body’ mu gika cya mbere cy’ubutumwa bwe abuza abantu guheranwa n’ibitekerezo by’ibibi yabayemo mu buzima bwe kugeza ubu.
Yagize ati :”oyaaaaa!!ntukwiye kuba mubi kubera ibibi byakubayeho!akenshi biba ari isomo mu buzima , nta nukwiye kugerwaho n’ingaruka z’ingorane zawe mu gihe nta ruhare yabigizemo.
Uyu mukobwa wazinutswe abagabo nk’uko abyivugira yongeye kwandika agaragaza ko umuntu ushaka guhora cyangwa se kwihimura kuri mugenzi we aba aba afite ubwenge bucye.
Aho yagize ati “Imitekerereze yo guhora no kwihimura ni ubwenge bucye kuko si kenshi ugambira ikibi kimuhira nubwo bigoye ukwiye kujya kure y’amateka mabi wagize mu buzima kuko uko uyatindamo niko wiyongerera ibyago byo kubaho ubabaye.”
Yibukije buri wese ko nta numwe wakorewe umusaraba atabasha. Ngo niyo umugore cyangwa umugabo yabura urubyaro ntakwiye kwiheba kuko atari ryo herezo ry’ubuzima.
Yagize ati “Zirikana ko nta wufite umusaraba atabasha, bityo nubyara umwana agapfa siryo herezo ry’urubyaro kuri wowe, nushaka urushako rukanga ntusare kuko si wowe wa mbere, wakwangwa n’umuryango nyamara Isi yuzuye abantu, inshuti yakuvaho ibyo ntacyo kuko niko abyumva nyamara nta wundi wowe wabayeho cyangwa uzabaho.”
Yasoje asaba buri wese kwiha amahoro no kwakira ibimubaho. Ati “Iyambure ibibi wihe amahoro kuko ntawuzagukunda nkawe ubwawe ,nuzana ubukana n’ubukaka wibwirako ibibi byawe byagera kubandi uzapfa utanyuzwe kuko ntagitungura Imana uriho uko bigomba ibikugeraho nibyo byawe.”
pac urakoze cyane ungaruriye ikizere cyubuzima
Pacy ndagukunda cyane birenze gusa Imana ikomeze ikongerere imigisha kdi ikube hafi igihe cyose
Yoooooo pacy ndagukunze kdi Imana iguhe umugisha nukuli


text:
Tige igiye gukoreshwa no kubakora ibindi byaha atari abagize uruhare muri jenoside nk’uko byari bisanzwe
Komisieri ushinzwe umusaruro w’ikigo cy’igihugu gishinzwe imfungwa n’abagororwa Numuhire Anastase asura abakora imirimo nsimbura gifungo mu murenge wa Gatsibo akarere ka gatsibo yatangaje ko abakatiwe igihano nsimbura gifungo tige ntibagikore bagiye guhagurukirwa, ibi bikaba biterwa n’uko batashyize mu bikorwa ibyo basabye kandi n’imirimo bagomba gushyira mu bikorwa idindira.
Komiseri Numuhire asura abakora imirimo nsimbura gifungo bakora umuhanda wa kilometero 54 Km mu karere ka Gatsibo yashimiye abakora iyi mirimo kuko bemeye gutandukana n’ikibi bakemera gukora igihano mu gusana igihugu bagizemo uruhare mu gusenya bitewe n’ubuyobozi bubi bwabibashoyemo, ariko aho bigishirijwe ukuri bagahitamo ubwiyunge bakora igihano bakatiwe.
Yashoboye kuganira kandi n’abakora iyi mirimo bari mu karere ka Gatsibo bagera ku 111 abatangariza ko badakwiye gufatwa nka ruvumwa ko ahubwo ari abanyarwanda kandi bagira uruhare mu kwiyubakira igihugu kuko umusaruro w’imyumvire yabo ufasha igihugu kwiyubaka ahereye ku muhanda barimo guhanga wa 54km, ubu bakaba bamaze gukora ibirometero 34km mu gihe cy’amezi 6.
Komisieri Numuhire, uretse kubashima imirimo bakora, basabwe gukora neza imirimo yabo kandi baharanira ko ibyabaye bitasubira, ababwira ko imyitwarire yabo myiza igenda iborohereza akazi aho basigaye bagenerwa iminsi 10 y’ikiruhuko mu mwaka ku bitwaye neza.
Komisieri Numuhire avuga ko abagomba gukora imirimo nsimbura gifungo ari 84 000 ariko abari kuyikora ari 57 000 kandi bakora neza akazi kabo uretse abanze kwitabira gukora igihano cyabo nabo bagiye guhagurukirwa bagashyirwa mu magereza niba badashaka gukora igihano nsimbura gifungo.
Mu karere ka Gatsibo abatarakoze imirimo nsimbura gifungo bakaba ari 67 nabo bagiye gukurikiranwa mu minsi ya vuba. Numuhire akaba yaratangaje ko n’ubwo imirimo nsimbura gifungo yatangiriye ku bagize uruhare muri jenoside ngo mu minsi iri imbere kizaba igihano kizajya gihabwa abakora n’ibindi ibyaha birimo kunywa ibiyobyabwenge, ihohotera, urugomo n’ibujura kuko byagaragaye ko itanga umusaruro kandi abayirimo bagashobora gusubira k’umurongo.
Naho bamwe mu bakora iyi mirimo bakaba bavuga ko bagiye muri iyi mirimo nyuma yo kwemezwa n’umutima icyo bakoze kandi gukora iyi mirimo bumva ari bumwe mu buryo bwo kwereka igihugu bahemukiye ko bifuza kugikorera.
Bashima leta yashyizeho uburyo bwo kugorora bitavuna igufa ahubwo igashyiraho uburyo bwo kugorora bitanga umusaruro. N’ubwo hari abavuga ko bakoreshwa imirimo y’agahato bo siko babibona kuko mu mirimo bakora bahigira byinshi birimo kubana n’abandi, kumenya gahunda z’igihugu kurusha abadakora iyi mirimo ndetse bamwe ngo bamenya imyuga no kwiteza imbere bitewe nibyo bakora mu mirimo nsimbura gifungo.
Mu karere ka Gatsibo abakora imirimo nsimbura gifungo bavuga ko ubuzima babamo butababangamiye na gato cyane ko babona ibyo kurya bihagije kandi bifite intungamubiri, ikindi bagashobora kwirinda indwara baryama mu nzitiramubu, ikibazo bagaragaje akaba ari icy’imyambaro imaze kubasaziraho bifuza ko bagenerwa indi.
Komiseri Numuhire avuga ko gukoresha imirimo nsimbura gifungo mu guhana abakoze ibyaha bizatanga umusaruro ku gihugu ndetse bimwe mubikorwa bikihuta cyane ko ibyo leta yashoragamo amafaranga abakora iyi mirimo babikora amafaranga agakora ibindi birimo kongera ibikorwa by’amajyambere.
Nk’umuhanda abakora igihano nsimbura gifungo bakora wagenewe gutwara miliyoni 670 ariko kuri 34 km zimaze gukorwa abatigiste bamaze gutwara miliyoni 130 andi akazashyirwa mu mashine zitunganya umuhanda neza aho abatigiste batashoboye kunoza, bikaba bigaragaza umusaruro ku gihugu.
Â


text:
Iri Torero rizamara iminsi 11; hatagize igihinduka biteganyijwe ko rizatangira tariki ya 18 kugeza ku ya 28 Nzeri 2016, rikazabera i Burera mu Ntara y’Amajyaruguru.
Iki cyiciro gikurikiye icya mbere cyatojwe guhera tariki ya 3 kugeza 12 Ukuboza 2015, cyari kigizwe n’abanyamakuru 119, bafite izina ry’ubutore ry’Impamyabigwi mu Nkomezamihigo.
Muri iri Torero abanyamakuru batojwe indangagaciro na kirazira, kuvuga ibigwi ababifite ndetse no kunenga ibigwari n’ibindi bitandukanye, na bo bahiga imihigo itandukanye, irimo kugaragaza indangagaciro yo kuvugisha ukuri, gusigasira umuco nyarwanda, gushyiraho isibo y’impamyabigwi, kwihesha agaciro no kugaragaza ibigwi by’u Rwanda n’abanyarwanda, gushishoza, gusesengura, kuba maso no kwamagana abashaka gukoresha abanyamakuru mu nyungu zitari iz’u Rwanda n’ibindi.
Impamyabigwi Musonera arakumbuza abanyamakuru Itorero
Musonera Sostene, umunyamakuru wa Paxpress, ni umwe mu bitabiriye Itorero ry’abanyamakuru mu cyiciro cya mbere. Mu kiganiro yagiranye na IGIHE yavuze ko yungukiyemo byinshi.
Yagize ati “Nari nsanzwe nziko mbere yo kuba umunyamakuru ndi umunyarwanda, ariko ibiganiro bitadukanye twahawe byarabishimangiye, mbere yo gushyira imbere ubunyamwuga ndi umunyarwanda singomba kwibagirwa amateka y’igihugu cyacu ahubwo ngomba gushyira imbere inyungu z’abanyarwanda. Ikindi nuko tudahejwe ahari ibigwi, ibi ntibivuze ko duhamya ibigwi gusa, tunagaragaza ahari ibigwari.”
Musonera yakomeje avuga ko yagiye mu Itorero yikandagira, aziko ari amabwiriza ngenderwaho abanyamakuru bagiye guhabwa. Ati “Mbere y’uko tugenda hari abavuga ko kujyana umunyamakuru mu itorero ari ukujya kumwoza mu bwonko, ariko ntabwo ari byo nabonye, twahawe ibiganiro ndetse no twungurana ibitekerezo ku cyakorwa hagamijwe guteza imbere itangazamakuru n’abanyarwanda muri rusange, hirindwa icyasubiza abanyarwanda mu macakubiri.”
Ku rwe ruhande ngo Itorero riteguye neza, ariko kandi hari icyo asaba. Ati “Abantu baza gutanga ibiganiro narabashimye muri rusange, uretse umwe waje adukanga, ashaka kwerekana ko afite ubundi bubash. Bene abo ngabo nifuza ko batakongera guhabwa umwanya mu Itorero, kuko bishobora gutuma umuntu afata Itorero uko ritari.”
Kujyana abanyamakuru mu Itorero byatangiye kwera imbuto
Umuyobozi w’Inama Nkuru y’Itangazamakuru, Peacemaker Mbungiramihigo, uri mu bitabiriye Itorero, ashima abaryitabiriye bose, akavuga ko umusaruro waryo watangiye kuboneka.
Ati “Twatangiye kubona umusaruro ugaragara ku Mpamyabigwi, kandi twizeye ko n’abazabakurukira ariko bizagenda. Ibyo bagaragaje bitagenze neza natwe twarabibonye kandi twizeye ko bizakosorwa.”
Gerald Mbanda, Umuyobozi ushinzwe Itangazamakuru muri RGB, na we ashimangira ko gutoza abanyamakuru hari umusaruro bimaze gutanga. Ati “Umusaruro twarawubonye ni mwinshi , abantu bose barabishimye. Hari ibimaze gushyirwa mu bikorwa ibindi biracyakomeza.”
Rucagu arashimira Impamyabigwi byimazeyo
Mu kiganiro IGIHE yagiranye n’Umutahira Mukuru w’Intore, Rucagu Boniface, yavuze ko abanyamakuru batojwe mu cyiciro cya mbere, bagaragaje ko ibyo batojwe bitabaye amasigaracyicaro.
Yagize ati “Baje baziko ari ukubafungirana ngo batazavuga, ahubwo basanga babonye uburenganzira bwo kuvuga no kwisanzura kurushaho.Bafite n’urubuga rwitwa Impamyabigwi, barisanzura bagashima icyiza, bakagaya ikibi. Basigaye bakoresha n’amagambo meza ajyanye n’umuco wacu, batanga inama. Ibyo byose turabibashimira cyane.”
Yakomeje avuga ko biteganyijwe ko hatagize igihinduka abanyamakuru bazajya mu Itorero ku itariki zavuzwe haruguru. Ati “Gahunda twateguye ni uko Itorero ry’abanyamakuru ryazatangira tariki ya 18 kugeza ku ya 28 Nzeri hatagize igihinduka, ariko iyo tariki tuzayemeza neza nyuma y’itariki ya 6 Nzeri nibwo tuzakorana inama na Minisiteri y’umuco na Siporo. Nta wahamya ko izo tariki zizahinduka cyangwa zitazahinduka, ariko niko biteganyijwe.”
Yakomeje asaba abanyamakuru bazitabira Itorero mu cyiciro cya kabiri, kubanza kuganira n’abatojwe mu cya mbere. Ati “Mbahaye ikaze barisanga tuzabakira neza, tuzaganira neza, tuzicara hamwe dufate imyanzuro yo kunoza imirimo yabo , kandi turashima cyane bakuru babo bababanjirije, abazaza bazabanze baganire na bo kugira ngo bibabafashe kwinjira mu itorero neza.”
Umutahira mukuru w’Intore, avuga ko abitabira Itorero bahabwa umwanya wo kunenga, hagamijwe gukosora ibikwiye gukosorwa.


text:
- Buri munsi, kata ibyatsi bibisi ubigaburire inka. Umenye ko ibiryo bitashize muri mangeoire.
- Uyihe amazi menshi nkuko itungo rishaka kuyanwa.
- Uhanike umunyu (ushobora kuwubona uvuye mububiko) w’inka wo kurigata. Cyangwa ushobora gushyira umunyu useye mu gikarito cy’ibiti gifunguye hejuru warangiza ukakizirika ku kiraro aho itungo rigera.
- Usukure aho zitembera buri gitondo. Amazi atembe kuri beto usunike n’imyanda yose ijye mukimoteri. Buri minsi 2-3, kura imyanda yivanze mu ngarandi uyifumbize ibyatsi by’amatungo. Ushobora kwifashisha ifumbire nanone mugufumbira ibindi bihingwa.
- Rinda ubushyo ibikoko nka hyenas na jackals.
- Niba hakonje cyane, ushobora gukikiza aho zitemberera hakamera neza nko mukiraro. Ikindi gihe, ushobora kuzireka zigatembera ahantu harangaye.
- Niba ari ngombwa, shyira ibyatsi byumye mu kiraro nk’isaso yo kuraraho.
- Izere ko umwanya wageneye itungo uhagije. Isaso rihore risukuye.
- Witondere udukoko n’indwara, kandi izivure hakiri kare.
- Ibimasa ubyorore bitandukanye n’imbyeyi. Urebe witonze ingore ko yarinze umenye igihe uzayibangurira.
- Kwifashisha Ibyatsi by’iruhande rw’umuhanda nk’ibiryo, bishobora gukwirakwiza udukoko nk’ibirongwe.


text:
KANDA HANO UREBE VIDEO
Kurambagiza no kurambagizwa ni umwanya mwiza abifuza kurushinga babona mu rwego rwo kwigana ingeso, ngo buri umwe abone niba azashobokana na mugenzi we igihe babanye.
Muri iki gihe hashobora kuboneka amakosa kumpande zombi, ariko muri aka kanya, gukunda.com igiye kubagezaho amakosa ashobora kugaragara ku ruhande rw’abakobwa.
1. Gushamadukira imibonano mpuzabitsina
N’ubwo ntagihe cyemeranywaho na bose cyo kuba abakundana bakora imibonano mpuzabitsina, wikwemera kuryamana n’ umuhungu utarakumenya neza ngo anakwiyumvemo kuko iyo ubikoze akubona nk’ akajiji akajya yumva agukeneye kubera izo gahunda gusa. Kumenya imiterere yawe y’ inyuma (physique) ntibihagije; umusore aba akeneye no kumenya indi myifatire yawe ngo akugire umukundwa (sweetheart).
Kumwitondesha, ntushamadukire imibonano mpuzabitsina, ugategereza ko igihe kigera ni byo byiza.
2. Kumwibwira wese mukimenyana
Si byiza habe na mba kubwira umusore ku ikubitiro inkuru zibabaje z’ubuto bwawe cyangwa ibibazo byawe bwite cyangwa se iby’ umuryango ukomokamo, kuko bituma akubona nk’ umuntu uje ahetse ibibazo. Yego abakundana baba bagomba kumenyana ndetse ntibanagire ibyo bakingana, ariko byose ntibikorwa umunsi umwe, bisaba igihe, uko abantu bagenda bamenyerana.
Mutware buhoro buhoro, ugende umuhishurira amabanga yawe uko iminsi igenda ishira, wirinde guhita umubwira byose mugitangira iby’urukundo kuko ibyo biri muri bimwe bituma atakugirira amatsiko ndetse akanaguhararukwa vuba.
3. Kumuhamagara no kumwoherereza ubutumwa (SMS) kenshi cyane bikabije
Ikindi ugomba kumenya ni uko abagabo bishimira abakobwa b’ inshuti bishakiye bo ubwabo kurusha ababishakiye. Bityo rero, guhoza telefone ku gutwi umuhamagara, kumwoherereza SMS na e- mails z’urudaca ntibituma umwigarurira nk’ uko uba ubyifuza. Ni nayo mpamvu nukora aya makosa rimwe na rimwe uzajya umuhamagara akanga kuyifata, wakohereza SMS ntagusubize ngo umenye uko yayakiriye. Mwiteho yego ariko ubitware buhoro nawe umuhe umwanya akwiteho.
4. Kumwigiraho maneko
Yewe guhora umucunga iyo agiye, abo ari kumwe nabo ku buryo iyo umubonanye n’ undi mukobwa wihutira kumubaza ibyo baba bapanga, bishobora guhungabanya umubano wanyu. Ahubwo wowe mwereke ko umukunda, numunyura bizaba bihagije ngo areke abo bakobwa bandi keretse aramutse afite ingeso y’ ubushurashuzi.
5. Kumuhisha utugeso twe wanga
Kubera uburyo uba umukeneye hari ibyo akora bikagushegesha ariko ukanga kubimwereka ngo atakwanga. Uba wiyaruriraho amakara kuko izo ngeso azazikomeza, mu gihe nyamara iyo uza kumusaba wenda aba yarakumviye.Tekereza rero aramutse agushyize mu rugo uko byazagenda hagati yanyu nk’ abantu biyemeje kubana akaramata! Hari igihe cyagera ntubyihanganire kandi nawe atagishoboye guhinduka, bikaba ibibazo gusa.
6. Kumva ko azahinduka
Abantu, cyane cyane abagabo ntibapfa guhinduka uko bagenda baba bakuru. Rero niba hari ingeso nyinshi afite ubona utakwihanganira, byaba byiza umwihoreye ugashaka undi muhuje.
7. Kwisuzugura
Yego urukundo ruba rukeneye kuvomererwa no kuhirwa ku buryo buhoraho, ariko kuruha umwanya mwinshi cyane kugera aho wowe ubura uko kwiyitaho byaba bibaje! Gerageza byose ubijyanire hamwe, kuko umuntu umuha agaciro ari uko nawe ubwe abanje kukiha. Ushobora gushaka kumuharira umwanya wose, yabona utiyitaho akisangira abiyitaho wowe ukaburiramo. Niba rero urimo urambagizwa ushatse waca umubiri n’aya makosa, kugirango ejo utazavaho ushwana n’umukunzi wawe ngo nta mpanuro twaguhaye.Murarye muri menge rero bakobwa!
UMURERWA Yvette


text:
Uko wakoresha amavuta ya shea butter ukagira uruhu rwiza
Shea butter izwi ku izina rya Beurre de karite ni amavuta y’umwimerere akorwa mu mbuto z’ibiti byera muri Afrika y’Uburengerazuba cyane cyane muri Tchad no muri Ghana. N’ubwo aya mavuta akomoka muri Afrika y’Uburengerazuba, usanga n’ahandi ku isi akoreshwe cyane kubera ibyiza afite uruhu ndetse n’umubiri dore ko ashobora no kuribwa.
Kwisiga shea butter bifasha uruhu mu bintu bikurikira :
- • Afasha uruhu koroha
- • Arinda uruhu kwangizwa n’izuba
- • Ni meza kandi ku bana cyane cyane abakunda kugira allergies kuko abarinda uduheri dukunze kuza ku ijosi ikanabarinda kubabuka
- • Kurinda abakuze uruhu kuzana iminkanyari imburagihe no gutuma abakuze batazana iminkanyari ikabije
- • Ni meza no ku misatsi kuko atuma umusatsi ukura neza, ukoraha kandi ugasa neza ( ni meza cyane ku bashaka gukuza umusatsi wa naturel woroshye batadefrije ariko no ku badefiriza atuma umusatsi wabo usa neza)
- • Afasha kandi ku bushye bworohoje n’ahantu wariwe n’agasimba hagapfuruta
- • Ni meza mu kuruhura umubiri igihe uyakoresheje muri massage
- • Akize kuri vitamins A, d, E, F zizwiho kugaburira uruhu no gutuma uruhu rumererwa neza
- • Ku bakunze gusaduka iminwa no kuma iminwa nabo aya mavuta yabafasha
- • Ku bafite amaribori yabazengereje cyane cyane abagore batwite bashaka kwirind akuzana amaribori ku nda.
- • Atuma kandi uru rwiyuburura rugasubirana itoto
Uko amavuta ya beurre de karite akoreshwa
-* Ku ruhu : Ushobora kujya uyisiga umubiri wose cyangwa ugasiga ahafite ikibazo ushaka ko akemura. Wayisiga ari umwimerere cyanwga ukayavanga n’andi mavuta usanzwe wisiga kuko hari n’amavuta menshi aba yarongewemo.
-* Ku misatsi : Uyakoresha nka mask ah ufata amavuta ugasiga mu mutwe ubundi kamassa mu musatsi hose kugeza aho itereye. Uyarekeramo ugapfuka mu mutwe ijoro ryosemu gitondo ugakarabamo neza nkuko bisanzwe.
- Gusa ku babishaka bayagira amavuta yabo yo kwisiga mu mutwe ariko ukitwararika kuko aba afashe cyane akurura ivumbi mu mutwe. -* Ku minwa : Ufata duke ugasiga ku minwa nkuko wisigaho labelo. Utabishaka wayasigaho ugiye kuryama mu gitondo ugasigaho ibindi ushaka.
Icyitonderwa : aya mavuta koreshwa ku bwoko bwose bw’uruhu haha ku ruhu rwumutse, uruyaga ndetse n’urwo mo hagati.
Amavuta ya shea butter aboneka mu Rwanda mu mujyi wa Kigali mu isoko rya Nyarugenge muri etage yo hasi F1 umuryango wa 22. Wanabahamgara kuri 0781095165
Ibitekerezo byanyu
-
-
Agasaro ndabashimira rwose kubera uburyo muduhugura mu buryo butandukanye, ariko mugera aho mukaducanga. Mwatubwiye amavuta ya coconut, turayagura, mutubwira castrol oil none munatubwiye shea butter kandi yose afite umumaro umwe. Ubu se koko twamenya amahitamo meza ari ayahe ? keretse yenda mugiye mutubwira icyo amwe agiye arusha andiyenda
-
Nubwo imimaro yenda gusa hari icyo amwe aba yihariyeho kandi ntabwo yose ameze kimwe. uzasanga amwe ari lotion andi ari amavuta asanzwe nk’ayo bateka, andi ari creme ayandi gikotori. Niyo mpamvu tuvuga ubwoko bwose ngo buri wese ahitemo ayo akunda. Ahubwo ikibazo cyaba gusa ibyo twakubwiye ko azakuvura bitarabaye byo. Naho niba ayo waguze akumereye neza abae ariyo uzakomeza rwose nta mpamvu yo gihindura. Murakoze
-
-
-
Nanjye rwose aba bantu mbona baducanga hari nandi batubwiye yitwa Organic body lotion nayo ndabona umumaro ari umwe naya yose bavuga bavuga ko ngo avura ibiheri aho kubimvura ahubwo yarabinteye. jye mbona ari isoko bishakira kabisa. bajye bavugisha ukuri ntibakabeshye. ikindi aya mavuta nahamagaye uyacuruza ambwira ko agura 6500RFW nyuma nza kubona aho mwari mwanditse ko agura 3500 kuko jye nayatumyeho aza nka courrier kuko nkorera mu ntara. ubwo se aha harimo ukuri ibihumbi 3000 yantwaye ni amafaranga menshi. mukizwe kabisa
-
Uwanditse niwe wari wibeshye agura 6500 ntabwo baguhenze rwose. Hanyuma ibyo byo kuvuga ko avura ibiheri rwose uratubeshyeye ntabyo twari twanditse. cyeretse niba warayitiranyije na rose mary. Oraganic body lodtion twavuze ko avura amaribori, akoroshya uruhu, akanarinda izuba ku bantu bafite uruhu rwangizwa n’izuba. Ikindi ugomba gusobanuza neza igihe utabashije kuhigerera kuko ibiheri byose ntibivurwa n’amavuta ammwe. Niba ufite ibiheri watewe n’amavuta ntabwo wavurwa n’amavuta amwe n’uwatewe ibiheri nuko afite uruhu rw’amavuta ( peau grasse). Kanda hano usome inkuru twanditse kuri organic body lotion usome neza urasanga nta biheri twavuzemo. Murakoze http://agasaro.com/spip.php?article4900
-
-


text:
Ruhango: Abafite ababo bajugunywe mu migezi ngo bahorana intimba yo kuba batarabashyinguye
Imiryango ifite abavandimwe babo bajugunywe mu migezi bagatwarwa n’amazi muri jenoside yakorewe Abatutsi mu mwaka 1994, ngo igihe cyo kwibuka iyo kigeze, bababazwa n’uko umigezi yatembanye ababo bakaba batazi aho baguye kugirango bashyingurwe mu cyubahiro.
Kuri bo ngo nta kundi byagenda ndetse ngo banagerageza kubyikuramo ariko iyo kwibuka bigeze, ishavu riba ryose kuko baba batazi aho ababo baherereye ngo bajye kubunamira.
Karangwa Justin yarokokeye jenoside yakorewe abatutsi mu murenge wa Mwendo mu karere ka Ruhango, avuga ko Ise bamufashe bakamuhambira barangiza bakamujugunya mu mugezi wa Kiryango uri muri uyu murenge.
Ise amaze kujugunywa muri uyu mugezi aboshye, kubera ko yari azi koga, abicanyi baketse ko ashobora koga akava muri uyu mugezi, ubundi bashaka amabuye bajya ku nkombe z’uyu mugezi, bakajya bacunganwa nawe yashaka kwirwanaho bakmutera amabuye.
Papa we yaje kugera igihe ashiramo umwuka, maze ahagama ku ibuye kugeza igihe haje kuza amazi menshi akahamukura akamutembana.
Mu gahinda kenshi agira ati “buri gihe iyo twaje kwibuka abacu baguye muri uyu mugezi, ngenda nitegereza ibi bibuye binini ngirango ndebe ko nabona icyo data yahagamyeho, nibura ngo mbe aricyo nzajya nza nshyireho indabo, ariko bikanga ikiniga kikarushaho kunyica.â€
uwitwa Mugambira Oswald wari ufite imodoka igihe yahungaga, ngo yageze ahitwa Gafunzo muri komine Mukingi imidoka barayimwambura baramubwira ngo nasubire iyo avuye, bahita bamwica bamujugunya muri Kiryango.
Nawe yaje guhagama mu bitare byari bihari abantu bakajya bamucaho bamushinyagurira ngo “dore ukuntu umututsi atera amasari “gusuhuzanya kw’abasirikareâ€. Banga kuhamukura kugeza ubwo nawe yaje kuhakurwa n’amazi y’imvura nyinshi yari yaguye akamutembana.
abafite ababo baroshye bagatwarwa n’imigezi, ngo intimba yo kuba batazi aho ababo baherereye ntizashira.
Ibi bakabivuga ahanini kubera ko bumva ko hari abantu bagiye bicwa bakajugunywa mu migezi bagatwarwa n’amazi bakagenda bahinguka mu tundi turere ndetse abandi bakaba bumva ko bagiye bagera mu bindi bihugu. Ibi bikababera ihurizo rikomeye ry’aho ababo baba baherereye.
Bivugwa ko uyu mugezi wa Kiryango wajugunywemo abantu benshi kugeza ubu umubare wabo ukaba utazwi. Uyu mugezi mbere ya jenoside wahuzaga komine eshatu arizo Mukingi, Mushubati na Masango.


text:
Ntabwo najya kwirirwa mpfusha ubusa umwanya wanjye mbeshyuza FPR ivuga ko mu Rwanda ireme ry'uburezi ryazamutse kuko n'abategetsi b'u Rwanda bazi neza ko ubu kwigira mu Rwanda ari uguherekeza abandi cyane cyane mu mashuri abanza n'ayisumbuye.
Abanyarwanda twese nta n'umwe uvuyemo dufite uburenganzira n'inshingano ku burezi
Ndongera kwisegura ku basomyi ba SHIKAMA nzi ko bakunda byacitse na politiki ishyushye. Uyu munsi rero ndashaka gusangira namwe uko uburezi bwitwaye mu Rwanda kuko mbizi neza bitewe n'uko nabwo nabukozemo igihe kingana n'imyaka 2 n'amezi ane nigisha mu mashuri yisumbuye.
Iyo mvuze ko buri munyarwanda afite uburenganzira ku burezi, mba nshaka gusobanura ko buri wese yemerewe kwiga kugeza aminuje kandi akiga ibyo ashaka(ishami), akabyigira aho ashaka(ahantu) ariko cyane cyane akabyigishwa n'ababifitiye ubushobozi. Iki rero FPR cyarayinaniye kuko gukura igihugu mu Gifaransa kigashyirwa mu Cyongereza byatumye abarimu bahitamo kwemera kwigisha ibyo batumva neza kuruta kuvugisha ukuri kuko bari kwirukanwa.
Ni ukuvuga ko rero niba waragize uburenganzira bwo kwiga neza kandi ukabigeraho, numva ari ngombwa ko wagira ishyaka ryo guharanira ko abana b'u Rwanda nabo biga neza. Ibi bikaba bishoboka mu gihe buri wese yagira uruhare rutaziguye mu gukangurira abafata ibyemezo mu Rwanda birebana n'uburezi guhindura ingendo kuko iy'undi ivuna ikanatanga umusaruro mucye cyane. Ibi bikaba aribyo birebana n'icyo nise kugira inshingano ku burezi mu gihugu cyacu.
Ese mwari muzi ko ubu mu Rwanda abana 160 bigira mu cyumba kimwe mu mashuri abanza!
Kubera akaga u Rwanda rwahuye nako mu 1990 indunduro yako ikaba mu 1994 no mu myaka yakurikiyeho kugeza n'uyu munsi, byatumye abanyarwanda batatana cyane ku buryo ubu buri wese afite amakuru ku Rwanda yihariye. Kuri bamwe aba ari mabi ndetse y'incamugongo(abenshi), ku bandi amakuru aba ari ibinyoma, ku bandi aba ari ukuri kuzuye, ku bandi aba ari ubuhamya bwabo bwite, ku bandi...
Ku birebana n'uburezi rero nagira ngo mbamenyeshe ko mu Rwanda henshi abana 160 bigira mu cyumba kimwe mu mashuri abanza. Mu burezi bumeze butya ni ibibazo gusa ndetse ku buryo utabona uko ubisobanura uretse gucishiriza. Ikiza ku isonga ni ukumenya niba abana bose bafashe ibyo bigishwa.
Kugira ngo mwarimu abimenye bimusaba kubaha imikoro(devoirs/ homeworks). Gukosora impapuro zingana zitya hanyuma ugakurikirana byihariye abo ubona bari hasi biragoye. Ikindi giteganywa mu kwigisha ni uguhamagara abana mu ikayi mbere yo gutangira isomo kuko bigufasha kumenya abasiba.
Ibi nabyo biragoye kuko niba isomo rigenewe iminota 50, guhamagara abana 160 ntushobora kubarangiza mu minota iri munsi ya 20. Ibi bikagira ingaruka ikomeye ku burezi kuko mu minota 30 isigaye utabasha gutangira isomo uko wariteganije. Ibi bikajyana n'ikindi kibazo gikomeye cyane kirebana n'urusaku mu ishuri, ikibazo cyo gukoperana, ikibazo cy'icyocyere, ubushyuhe n'inyota, kwicarana ari 4 ku ntebe imwe bigatera imbogamizi mu kwandukura ibyo mwarimu yigisha.
Mu mashuri yisumbuye naho ni uko:«abanyeshuri 85 bigira mu cyumba kimwe cy'infunganwa!»
Ikibazo twavuze kiri mu mashuri abanza ntabwo giherera aho gusa kuko kizamuka no mu mashuri yisumbuye. Iyo winjiye mu ishuri ugasangamo abanyeshuri 85 batangiye kuba ingimbi bafite amaraso ashyushye, urusaku rukuziba amatwi.
Mu mashuri yisumbuye ho ikibazo kiremera kurusha mu mashuri abanza kuko imikoro iba igomba kuba myinshi kandi bikaba ngombwa ko mwarimu akurikirana abana bose ngo abasindagira abafashe kugera ku muvuduko w'ababyumva neza kubarusha.
Kiliziya Gatulika nayo yaguye mu mutego wa FPR wo kwishakira inoti:Ubuhamya nahagazeho nigisha mu ishuri ryisumbuye rya diyosezi Gatulika ya Kabgayi
Kuva taliki 09 Mutarama 2012 nahawe na diyosezi ya Kabgayi ko kwigisha mu ishuri ryisumbuye ryitwa College Saint Jean Nyarusange ryategekwaga na Padiri SIBOMANA Oswald. Nigishije isomo ryitwa ENTREPRENEURSHIP mu myaka ya 1, 2, 4, 5 na 6. Icyantangaje ni ukubona mu ishuri harimo abana 75 ariko ukabona Umusaseridoti arakomeza kwakira ababyeyi bazanye abana agapakira ishuri nk'upakira ibijumba mu mufuka.
Ababyeyi b'abanyarwanda bafashwe n'umutego wo kwibwira ko Kiliziya Gatulika igifite uburezi bufite ireme naho byahe byo kajya! Mu by'ukuri padiri ntabwo namurenganya kuko ari ikibazo igihugu cyose gifite. Iki kenshi abarimu twakundaga kugipfa na Padiri tumutonganya, tumugisha impaka mu nama y'abakozi duca amarenga ko abana ari benshi cyane mu ishuri ariko we ati MUGOMBA GUFATA NEZA ABAKIRIYA!
Uburezi bw'u Rwanda bugomba kuvugururwa byanze bikunze kandi buri wese agatanga umusanzu we
Kuva u Rwanda rwabona ubwigenge Paul KAGAME atemera kugeza uyu munsi, minisiteri y'uburezi niyo yahinduriwe ba minisitiri inshuro zitabarika ibi bikajyana no kuyihindurira inyito nka MINEPRISEC, MINESUPRESS na MINEDUC,...Mu bayiyoboye, abanyarwanda twibuka cyane nka Colonel NSEKARIJE Aloys, UWIRINGIYIMANA Agathe, Laurien NGIRABANZI, Dr Colonel Joseph KAREMERA twahimbye NYAMUCA(kubera gucagagura dipolome z'abaswa), Dr Vincent BIRUTA, Dr Charles MULIGANDE, Dr Daphrose GAHAKWA, Dr. Jeanne D'Arc MUJAWAMARIYA,... uheruka ari nawe uyirangaje imbere ubu akaba ari Prof. Silas LWAKABAMBA.
Nkurikije uko nasize ibintu bimeze mu Rwanda, nibwira ko Perezida Kagame n'abajyanama be babonye ko muri MINEDUC nta kigenda maze bakazanamo uwaminuje unafite uburambe mu burezi ariwe Prof. Silas LWAKABAMBA. Nyamara n'ubwo LWAKABAMBA yaba afite uburambe, ibyazambye bikeneye kuzahurwa ntibigira ingano ku buryo wenyine ntacyo yashobora.
Muri SHIKAMA turabona ikibazo kigomba gucyemurwa mbere ya byose ari ukugabanya ubucucike mu ishuri kandi kugira ngo bikorwe hagomba kubakwa ibyumba by'inyongera ndetse no gutangiza amashuri mashya. Kugira ngo bikorwe hakenewe amafaranga. Ese leta ya FPR irayafite? Ese ubundi ingengo y'imari ya leta ikoreshwa mu burezi irahagije? Hanyuma se ikibazo cya FPR yikubira isoko ryo kubaka ikubaka ibikwangari nyuma y'imyaka 4 bigasenyuka (bikariduka) ku kagambane na Leta ya FPR, ministiri Prof. Silas LWAKABAMBA afite ubushobozi bwo gukoma mu nkokora agatsiko ka Kagame na FPR kikubira byose? Ntacyo mvuze ntiteranya!
UDAHEMUKA Eric
shikamaye.blogspot.no
Shikama ku Kuri na Demukarasi(SKUD)


text:
Monthly Archives: December 2017
Nagenda wenyine azaraswa n’Umwakagara bikomeye
Ibyahishuwe mu mwaka 2017
Rwanda: Paul Kagame akomeje kurwana n’abazima n’abapfuye ku kibazo cy’ihanurwa ry’indege ya Habyarimana Juvénal!
Kagame ahanganye na Mitterrand na Habyarimana batakiriho!
Abatwifurije umwaka mwiza natwe turawufurije uzababere muhire wa mata nubuki
Umwuka w’Inzika y’Inzigo y’Umwami Mutara lll Rudahigwa,izamaraho abega bose,ntawuzasigara ku isi yabazima!!!
Dec 28, 2017 njyanwa mu iyerekwa muri gakondo ya bakiranutsi,mbona ko abayobozi bakuru ba Rwanda National Congress(RNC)bakora inama maze bemeranya ko gakondo ya bakiranutsi bayigurishije bakayishyira mu maboko ya banyamahanga.Mbona ko inama bari kuyikorera hejuru mu giti,(mukirere)bisobanura ahantu hibanga,ariko nubwo byari mu bushorishori bwigiti,ntarufatiro bari bafite uko niko Uhoraho Uwiteka Nyiringabo abivuga.


text:
Ni umukobwa witwa Muhayimana Ruth w’imyaka 24 y’amavuko ukomoka mu Karere ka Huye mu Murenge wa Kigoma wivugira ko kuri ubu atakijya gusenga nyuma yo guterwa inda na Theogene Uwiringiyimana bakunze kwita Bosebabireba bamenyaniye mu giterane.
Muhayimana Ruth avuga ko yamenyaniye na Theogene Uwiringiyimana mu giterane cyari cyabereye mu Magepfo ahitwa I Mbazi ubwo yigaga mu ishuri ry’imyuga.
Ruth mu magambo ye ati “Njyewe nahagurutse nshima Imana kuko nari maze iminsi nibwe ibikoresho nakoreshaga ku ishuri ntakigira aho ndyama bityo mpaguruka nshima ko muri ibyo bikoresho nari nabonye bimwe muri byo.
Akomeza avuga ko nyuma yo guhaguruka nibwo Bosebabireba yahawe umwanya wo kuririmba mbere atangira avuga ati ‘burya ku banyeshuri kwiga biragora bityo uriya mwana w’umukobwa ntagende gewe ntamufashije.
Uyu yunzemo ati’’Nyuma igiterane kirangiye twaje guhura ampa numero ze nanjye muha izanjye, nyuma yaje kumpamagara ambwira ko ashaka ko tuganira ubwo nanjye ngira amahirwe nza kuza I Kigali turahura ampa amafaranga ngo ngure ibikoresho ngo ngure ibikoresho nsubire ku ishuri. Naragiye ngura ibikoresho nsubira ku ishuri nyuma dushoje icyiciri cya mbere cy’amasomo tujya muri stage biba ngombwa ko nyikorera I Kigali nyuma tukajya dukomeza kuvugana nk’umuntu wamfashije cyane ko numvaga nta kindi kintu kizavamo ku buryo byagera aha hose”.
Muhayimana yakomeje agira ati “uko twagendaga tumenyana, yaransuraga akanganiriza akangira inama nyuma birangira turyamanye antera inda, ndabimubwira maze kubimubwira numva ntari kubyumva neza arambwira ngo nzagende mbage nifashe. Mu by’ukuri nkimara kubimubwira icyo gihe sinongeye kumubona kuri telefoni ahubwo naje kubibwira umubyeyi wanjye n’umuryango wange umaze kumenya ko ntwite baje kunyamaganira kure uretse mama utarigeze anjya kure. Hanyuma naje kumanukana ibikoresho byange nsubira iwacu mu rugo gushakisha amafaranga yo kugura ibikoresho by’umwana”.
Nyuma y’igihe kinini uyu mukobwa atabona Theo Bosebabireba kuri telefoni, yaje kumufatisha baravugana amubwira ati “dore ngiye kubyara none nshakisha uburyo wampa amafaranga mbone uko ngura umwambaro nzajya nambara nk’umubyeyi igihe nzaba mvuye kwa muganga. Umwambaro yarawumpaye nyuma mvuye kwa muganga ntegereza ko hari andi mafaranga yampa yo kwifashisha ndaheba
Nyuma nyina w’uyu mukobwa yaje kumuhamagara kuko we(Umukobwa ) atamwitabaga ubwo baravugana amubwira ko yabyaye amubwira ko yakohereza amafaranga yo kuguramo ibintunga arabyemera ariko agumya kumurerega.
Ati’’Mama yakomeje kundwanaho ndetse nyuma y’ibyumweru 3 mbyaye bingendekera nabi kubera ubuzima. Nyuma naje kuzamuka njya I Kigali kwa musaza wange ariko akaba yari amaze iminsi ansaba(Theo Bosebabirea ) ngo nzamwereke ifoto y’umwana nabyaye ariko nkabura aho nyohereza kubera telefoni yange yari yaribwe.
Nyuma twaje kubonana umwana aramubona yemera ko umwana ari uwe. Namusabye ko yanshakira ibihumbi 25 nkashakamo icyo nabikoramo arabyemera ariko uwo mwanya ambwira ko nta mafaranga afite ko azayampa mu minsi ikurikiyeho. Nyuma nahise njya kwa musaza wange mpaba ukwezi n’icyumweru cyose.’’
Akomeza ati’’Musaza wange yaje kunyicaza ambaza umuntu twabyaranye sinamumubwira ibyanahise bituma anyirukana iwe ngo nsange umugabo wanteye inda. Nyuma nabuze hepfo na ruguru ndamuhamagara(Theo) mubwira ko aho nabaga banyirukanye ko ntaho mfite ho kuba arambwira ngo murindire kuri ULK ariko nkaba nari nzi ahantu ataha nyuma aza kungeraho nka saa yine z’ijoro kandi mpetse umwana w’amezi 2. Yahise ambaza uko ndabigenza nyuma yo kwirukanwa aho nabaga mubwira ko ari we ufite icyo arankorera, nyuma sinzi uwamuhamagaye ahita agenda mubwira ko ansanga aho ariko yahise aca inyuma ahamagara umugore we aba ari we unsanga aho numva arampamagaye mu izina ngo Ruth ngwino tugende’’
Nabanje kwanga kujyana nawe ariko akomeza kunyinginga ku buryo bwari bubaye saa munani z’ijoro. Sinzi umuntu wadusanze duhagaze aho atubaza impamvu turaye duhahagaze iryo joro uwo mugore we amusubiza ko nanze ko ajya kuncumbikira ngo nimuhe umwana njyewe singare niba nanze kugenda.
Uwo musore wari udusanze aho yari avuze ko agiye guhamagara polisi ngo injyane nyuma nemera ko tujyana tugeze iwe dutegereza ko umugabo ataha n’aho atahiye anyereka ko atanyitayeho na gato. Umudamu we twararanye mu ruganiriro ntiyigeze aryama.
Uyu mukobwa akomeza avuga ko bukeye yasabye Theo Bosebabireba gukemura ikibazo afite bikarangira amubwira ko amafaranga yamwatse azayamuha ari ku wa mbere ariko akomeza kumurerega. Ngo yamwandikiye ubutumwa bugufi amubwira ko niba amafaranga yemeye kumuha ayamwimye ashobora kuyamuha ku itegeko.
Akomeza ashimangira ko yavuze mu rugo kwa Theo Bosebabire amafaranga amaze kumugeraho kuri TigoCash nyuma kuko ntaho yari mfite ho kujya yahise ashakisha inzu y’amafaranga makeya atangira gushakisha amafaranga nawe akajya amfasha rimwe na rimwe.
Ati’’Naje kumubwira kwandikisha umwana aza kumwandikisha ariko bigoranye. Twaje kugirana amasezerano nza kujya iwe kuko iyo atanyitabaga nahitaga njya iwe, ngezeyo umugore we yambwiye ko ngo niba nzanye uwo mwana yacukuye ibyobo byinshi ngo bityo ise natajya amugendana azagwemo ntibimureba’’
Mmu mashusho yashyizwe ahagaragara n’Ikinyamakuru ,Ibyishimo.com dukesha iyi nkuru , uyu mukobwa avuga ko yasabye Theo Bosebabireba ko bagirana amasezerano y’amafarangacazajya amuha buri kwezi angana n’ibihumbi 20 by’amafaranga y’u Rwanda ku kwezi aho yagombaga kujya amuha ibihumbi 10 kuri byumweru bibiri.
Ati’’Arabisinyira n’umugore we ndetse n’undi muntu witwa Birashoboka Aphrodis.”
Nyuma y’aya masezerano Muhayimana Ruth avuga ko n’ubundi Uwiringiyimana Theogene bakunze (Bosebabireba) atagiye ayubahiriza ari nacyo cyatumye uyu mukobwa ashyira ikibazo cye ahagaragara.
Muhayimana Ruth uvuga ko yabyaranye na Theo Bosebabireba avuga ko muri iki gihe we n’umwana yabyaye babayeho nabi .
Yabwiye Umunyamakuru wa Ibyishimo.com ko kubona amafaranga y’icumbi n’ibyo kurya bitaboroheye , kandi iyo inzara ibariye bakitabaza se w’umwana ntacyo abikoraho ahubwo araruca akarumira.
Ati :” Ejo namwandikiye ubutumwa bugufi arabusoma ariko ntacyo yansubije ,nyuma nongeye kumwandikira message ntiyamugeraho . N’ubundi mbayeho ku mihangayiko ariko icyo ndeba ni uburenganzira bw’umwana wanjye. Theo ntago afite guhinduka kandi nta muntu wamuhindura kuko ni icyemezo yafashe. Ubu inzara iraturya , maze amezi ane ntishyura inzu kandi niwe wayishyuraga , yahagaritse amafaranga yampaga buri kwezi ( 20,000 frw ) , sinzi rero uko tuzabaho ( umwana akarira asaba umubyeyi we icyo kurya ).
Mu kiganiro na Ibyishimo.com Uwiringiyimana Theogene uzwi ku izina rya [ Bosebabireba ] yatangaje ko ari i Bugande kandi aba afite ibiraka byinshi [ ubushabitsi no kuririmba ] kuruta ibyo akorera mu Rwanda.
Yabwiye umunyamakuru ko azaza mu Rwanda nyuma y’iminsi ibiri y’ikiruhuko ( ku wa gatandatu no ku cyumweru ) by’icyumweru gishize , ariko iminsi ibaye ibiri ntawe uramuca iryera.
Uyu mukobwa utuye i Kagugu ashimangira ko yamenyanye n’uyu muhanzi ubwo yari umunyeshuri i Butare mu Ntara y’Amajyepfo ari naho akomoka.
Iyumvire ibyo uyu mukobwa atangaza:
Daniel MUKESHIMANA/Umubavu.com
IMANA Nyene Imbabazi Iharir Kand Igarur Theo Twese Twamukunda , N Atabarwe
Andika Igitekerezo Hanno sha ihangane imana irakuzi wowe numwana wawe
Andika Igitekerezo Hanno sha ihangane imana irakuzi wowe numwana wawe
NDUMVA AKWIYE GUFASHA UMUKOBWA ABIKORANYE UMUTIMA WURUKUNDO , BASI NKUTANGA UBUFASHA ,KUKO NTAWE BITABAHO UWO MUKOBWA NTASEKWE,NDASHAKA NUMERO ZUWO MUKOBWA
IZANJYE NI 0783519450
Andika Igitekerezo Hanno THEO satani yaguteye niyahe?utecyereje ninzira zawe waciyemo.
Nukuri Kwimana Theo We Yaguye Cyera Njye Nuye Uganda Mubende Ariko Theo Iyo Aje Kuririmba Azana Maraya Nkeshatu Abamugiriye Ibanga Nibo Beshi Imana Yamukuyeho Amaboko Ashobora Nokuzapfira Mubagore Kampl Bateye Agiye Gusambana Bari Bamwishe
njye nsamga theo ntabitekerezo afite kuko umuntu wanga umwana ntabwo akunda imana nubwo yakoze icyaha byamugora kwihana. pole sana ruth
Uwomukobwanareruwomwana.icyumuntabibyenicyasarura
Ahubwongewendasa teokwihangana
Andika Igitekerezo Hanno uwomukobwa niyihanganepe
Andika Igitekerezo Hanno THEO NAREBE UKO YAFASHA UWO MUKOBWA
Andika Igitekerezo Hanno SHA WIGANGANE BIBAHO MUBUZIMA IMANA IZAGUFASHA
Andika Igitekerezo Hanno SHA WIGANGANE BIBAHO MUBUZIMA IMANA IZAGUFASHA
Ibigeragezo ntibibura ariko ubizana niwe ufite ishyano
Nkawe mukobwa uryamana n’umuntu uziko ari umukozi w’Imana binazwi (Padiri,pasiteri,umuririmbyi w’Imana..,..) nyuma ukanamwandagaza ugira ngo si umuvumo wikururira 2
Wari wabuze undi musore cg Umugabo musambana aho kujya kwigira mukeba w’Imana koko?!
Vyukuri Umuhanzi Nkurya Aririmba Imitima Ikaruhuka Yarabiriye Undi Mugore Ataruwe Imana Idufashe Agushije Beshi Nibazako Atarivyo.
UTAZIZE UYU MUKOBWA WAZIRA IKI? REBA UKUNTU AKEYE
RUTH IHANGANE NIKOBIGENDA KANDI WIKOMEZE KUMANA NZINEZAKOYABIKO ZE IBIZI NSHUTI KD ULINDE UMWANAWAWE KUKO KUKO IYAMUGUHAYE NIYIZI ICYIZAMUKOLESHA KD UWOMWANAWAWE NUMUNYAMUGISHA NSHUT NKWIJEJE IBIHEBYIZA UZABANENIMANA AMENA
Andika Igitekerezo Hanno.
umva birababaje kuba umutu yatera Inda
umwana wumukobwa azinezako umwana atwite aruwe akamwima indezo biragayite kumuntu wumuhanzi ninokwica izinarye anikuyeho icyizere cyabamwizeraga bose
None Ntakiri Umukizwa
IHANGAN WOWE WATEWE INDA ARIKO NTUZONGERE GUKORAICYHA NGO URASAMBANA
Andika Igitekerezo Hanno Wihangane urere umwana ibyo bibaho
Ariko mwagiye mubanza gutekereza Ruth we se yaraziko byamubaho mbese ntimuziko buriya abagore ari ibzabya zoroshye zidahwanije natwe abagabo gukomera kndi burya gushuka abana nkabo biroroshye, nimureke Ruth nawe ntiyabishakaga, kndi ntiyamubeshyera kuko ibyo avuga ndumva bifite gihamya Theo nyine tumusengere yesu azamuhe kureka ibyo byaha!
Ariko mwagiye mubanza gutekereza Ruth we se yaraziko byamubaho mbese ntimuziko buriya abagore ari ibzabya zoroshye zidahwanije natwe abagabo gukomera kndi burya gushuka abana nkabo biroroshye, nimureke Ruth nawe ntiyabishakaga, kndi ntiyamubeshyera kuko ibyo avuga ndumva bifite gihamya Theo nyine tumusengere yesu azamuhe kureka ibyo byaha!
Hari amakobwa badukanye ingeso yogukina filime zibinyoma mpimbano kubantu, nonese wamukobwawe uretse kwangiza izina ryu muhanzi kuki utavugije induru mbere kose
Ese niba arinabyo umwana wimutesha agaciro umwiriza munduri umwana wawe murere buhoro buhoro ibindi bizasobanuka ntamusaruro wava mugusebra umundu,
Byari kuvugwa mbere abaganga bakanareba ko ntakindi kibazo cyubwandu gihari iryo nisebanya
Dusanzwe tubona abayoberwa ise wumwana agahitamo uwabona yatinya igisebo akamumushinja ngo arebe ko yamuha amafaranga kubera gutinya guseba
Teo humura ntanvura idahita.
Gusa uyumukobwa ntago yabyitwayemo neza yagombaga kumwangira ko baryamana akaba yanatabaza inzego zibishinzwe
Uyu mukobwa Theo yateye inda niyihangane kd yiyegereze uwiteka azamufasha kd agire kwirinda.
Uyu mukobwa Theo yateye inda niyihangane kd yiyegereze uwiteka azamufasha kd agire kwirinda.
Uyu mukobwa Theo yateye inda niyihangane kd yiyegereze uwiteka azamufasha kd agire kwirinda.
Uyu mukobwa Theo yateye inda niyihangane kd yiyegereze uwiteka azamufasha kd agire kwirinda.
Abagabo bikigihe nabasambanyi birazwi none wowe waruziko ari umugabo wemera kuryamana nawe waruyobewe se ko afite umugore kdi wisezerano ESE ubundi ubwo mwaryamanye rimwe gusa yaguhamagaraga mugahurira ahantu waruziko ntangaruka? Ceceka urere umwana
Abagabo bikigihe nabasambanyi birazwi none wowe waruziko ari umugabo wemera kuryamana nawe waruyobewe se ko afite umugore kdi wisezerano ESE ubundi ubwo mwaryamanye rimwe gusa yaguhamagaraga mugahurira ahantu waruziko ntangaruka? Ceceka urere umwana
teo nutihana imana izaguhana aho wagaze udushyira mumwuka uhaguze uwutuvanamo ko uri kawangire utavuze abana 7ukavuga 6 uwo ko inzara imukwicanye mujyane mubandi uzaba ukoze cyane ok
Wasanga ako gakobwa kamubeshyera kuko abastar banga icyanduza izina ryabo agapfa kugafasha byambuze uko ngira gusa kihangane
ni mukomere banywanyi
dore Ruth we ntugakabye wagize amahirwe akajya aguha nutwo wita duke hari nababayeho badashobora kugira n uwo batakira kandi bakarera abana babo neza wisebya umuntu umaze kwibera umustar umwana umuhahire kuko ni uwawe nakura azagushimira , njye ntiwanjyana no mubinyamakuru ngo nongere no kuvugana nawe itonde rero siwowe iri kurera muri ubwo buryo wenyine yaba nawe ni umwe , abandi bakuye amaboko I mugongo bakorera ababo nawe iri kugarura umuco wo gusabiriza ntasoni reka reka kandi niba ntakazi ufite I kagugu utahe mu majyepfo twese siko tuzaba I Kigali
ubyumve ubuiteho
ni mukomere banywanyi
dore Ruth we ntugakabye wagize amahirwe akajya aguha nutwo wita duke hari nababayeho badashobora kugira n uwo batakira kandi bakarera abana babo neza wisebya umuntu umaze kwibera umustar umwana umuhahire kuko ni uwawe nakura azagushimira , njye ntiwanjyana no mubinyamakuru ngo nongere no kuvugana nawe itonde rero siwowe iri kurera muri ubwo buryo wenyine yaba nawe ni umwe , abandi bakuye amaboko I mugongo bakorera ababo nawe iri kugarura umuco wo gusabiriza ntasoni reka reka kandi niba ntakazi ufite I kagugu utahe mu majyepfo twese siko tuzaba I Kigali
ubyumve ubuiteho
Kura amaboko mumufuka ukore mukobwa kuko ujya kuryamana nawe wari uziko yubatse sinzi icyo watekerezaga, mistake yabayeho rero uba utwaye n’inda ugira amahirwe unayibyara mumahoro iki ni igihe cyo gukora reka gutega amaso kuwaguteye inda nkaho yagufashe kungufu ,wikwiteza media ntacyo izagufasha uzabura na duke wabonaga twabonetse .
Ihangane muvandi haranira kwigira gusa naho ibyabatera India byo nihatari.ikiza iyubahe ukarume situation.ibindi ubundi.
uri kugira ubwenge bucye wa mukobwa we kuko uri kwibuza amahirwe yo kuguha na duke yaguhaga na kugira inama yo gukura amaboko mu mufuka ugatunga uwo muziranenge kuko ntibiba byoroshye ubwo abyemera byari byiiza kuko frw ajya abura pee cyane ko afite urugo wowe wari ukwiye gushaka buryo ki umwunganira mutiteje abisi kuko sibeza nawe akajya agufasha aho unaniwe kuko umwana nuwanyu mwembi yanagufasha no kugushakira akazi cyane ko numva ko wize imyuga kandi nawe akaba azwi ubundi ugatunga umwana wanyu thanks.
Ariko abakobwa rwose!! mwaretse kwiyanika kugasi ko satan ahemba nabi koko? nonese yagufashe kungufu, muryamana se wamubwiye ko ushaka kumubyarira? umaze kwiyenza kumustar nawe ntakurebeye izuba urangije urahagurutse urasakuje!! sha wareka kwiteza ab’isi? abarera abana ari bonyine ntabufasha ni benshi, baranabisinyira ba nyilabayazana ariko bakicecera ukabona uziruka murukiko ukaruha,menya kwirengera ingaruka z’icyaha, usabe Uwiteka imbabazi, Umusabe kuvana kumwana wawe karande zanyu, ubundi umusabe kugufasha kurera, wenda Azemeza uwo mwasambanye agufashe, ariko induru mubinyamakuru iragufungira nagatonyanga kakariba wari kuzavomaho nyabusa. wisebya nyoko sha icecekere. tubikora twihishe duseka twadamaraye, satan akarutwambikira kukarubanda ihorere uzenguruke bucece.
Maze nababana munzu hari igihe badafasha abo babyaye!! Teo mureke aho yihanira wenda ntuhazi, cyangwa nawe ntiworoshye yahagaritse imfashanyo kubera palapala yo kumukanga!! ndabikubwira nkuwanyuze muri ubwo buzima mukobwa, isomo nabonye guceceka, ugasenga ugakora niyo byaba gufura, kuko nakoze ubuyede mfite diplome ya kaminuza kubwumwana wanjye. nibe nawe mama wawe yarakumvise.
ihorere uceceke sha
Mwihangane kd harigihe ibyakubayeho ariwowe nyirakazihamagari kuko mwaryamanaga ubizi kwarumugabo waruziko azagutunga uruwakangahe wabonagako yirukana uwafite akagutunga ihaganire icyo kigeragezo niwowe wakikururiye shyiramaboko hasi ukorere icyo cyibondo wowe wire ngere ingaruka kuko ibyabaye uwo mwana ntaruhari yabigizemo nabandibakobwabagenzi bawe barebereho bagukureho isomo
Mwihangane kd harigihe ibyakubayeho ariwowe nyirakazihamagari kuko mwaryamanaga ubizi kwarumugabo waruziko azagutunga uruwakangahe wabonagako yirukana uwafite akagutunga ihaganire icyo kigeragezo niwowe wakikururiye shyiramaboko hasi ukorere icyo cyibondo wowe wire ngere ingaruka kuko ibyabaye uwo mwana ntaruhari yabigizemo nabandibakobwabagenzi bawe barebereho bagukureho isomo
ibaze pe rero mukobwa reka nkugire inama niba urengeje imyaka 18 ikintu kiriho ntahantu wigeze ujyana ikibazo cyawe mubuyobozi ngo hakurikizwe amategeko umwana abone uburenganzira bwe bwo kubaho afite ise umwitaho bityo rero shakisha akazi niyo kaba gaciriritse kazaguha akeza witeze imbere naho ibya Bosebabireba njye ndabona warabyoroheje none yaragutuburiye hubwo ucunge neza atazongera kugutera indi gusa ihangane ushakishe icyo ukora kd uziteza imbere abone ko yakoze ubusa ark nawe gerageza kwiyubaha no kwifata mpaka ubonye uwo muzabana Imana izaguha.
pole kbsa ariko nagira inama abana babakobwa ko bakwigishwa nigute umugabo wabandi cg umusore agusura cg ukamusura kuki niba ari ukuganira mutajya hahandi ubona ntacyo mwahakorera svpl mureke kwiyandrika bari bu Rwanda naho abo mwita abakozi b Imana bo sishyashya hano hanze.


text:
Inkuru: Inzira z’Imana sizo z’abantu
Nsabimana yari umuhinzi ugoranye cyane, rimwe umwuzure waje mu gace k’iwabo ,arurira ajya hejuru y’inzu ye. Ubwato bwo gutabara buraza,arababwira ati “Hoya,mwari mukoze, ariko nizeye Imana iraza kunkiza.”
Imiraba ikomeza kwiyongera,biba ngombwa ko nsabimana ajya ku bushorishori bw’inzu.
Ubundi bwato buraza ariko akomeza kuvuga ko Imana iri bumukize nabwo yanga kubujyamo.
Hanyuma amazi atangira kugera ku birenge bye, indege(kajugujugu) iramanuka ije kumufata, imujugunyira umugozi ngo yurire. Ariko nsabimana yari akiringiye Imana ko iza kumwikiriza nayo yanga kuyijyamo.
Murabyumva namwe ibyakurikiyeho , nsabimana yararohamye.
Arapfa ageze mwijuru ahagarara imbere y’Imana ,arayibaza ati “Mwami nari mfite kwizera kwinshi,kuki utankijije?”
Imana iramusubiza iti “ni iki kindi washakaga ko nkora? Nohereje amato abiri n’indege byose urabyanga.”
Mu byukuri iyo dusenga twizeye Imana, twicira n’inzira dushaka ko ibyo dukeneye Imana ibinyuzamo, aho kuyizera gusa ngo tuyireke iduhitiremo inzira yifuza kunyuzamo ineza yayo kuri twe.
Yesaya 55:8
“Erega ibyo nibwira sibyo mwibwira,kandi inzira zanyu si zimwe n’izanjye!”Niko Uwiteka avuga.


text:
*Mushakira abana imibereho ariko bari gupfa mu bundi buryo
Ni ibyemezwa n’abana hamwe n’ababyeyi baganiriye n’Umuseke mu gihe igihugu muri iki gihe gihangayikishijwe kandi cyahagurukiye ikibazo cy’abana bato bagaterwa inda. Ishingiro ry’iki kibazo abana n’ababyeyi berekana ko ari uburere bwarengeraga umwana butakiriho.
Mu murenge wa Rusororo muri Gasabo ejo hakorewe ubukangurambaga bw’Umuryango urengera uburenganzira bw’abana CLADHO hamwe n’Akarere bugamije kurwanya ihohoterwa ry’abana n’abagore bigendanye n’ubukangurambaga bw’iminsi 16 buri mu gihugu kuri ibi. Hagaragajwe kandi ko iki kibazo gishingiye ku nshingano z’ababyeyi mu rugo.
Umwana w’umukobwa w’imyaka 13 wo mu muryango wifashije yabwiye Umuseke ko aganira gacye n’ababyeyi be, ndetse nta na rimwe bajya baganira ku buzima bw’imyororokere ye mu kanya gacye bamubonera.
Gusa yatubwiye ko ibijyanye n’ubuzima bw’imyororokere hari ibyo azi yagiye kumva kuri Radio cyangwa yabwiwe n’inshuti ze mu biganiro.
Umubyeyi witwa Nshutiyase Marie Clarisse nawe yemeza ko ababyeyi batakita ku bana ahubwo bita ku kubashakira ibibabeshaho kurusha uburere bwabo no kubaganiriza..
Ati “Ababyeyi bafata umwanya bashakisha uko {abana} bagomba kubaho ariko ntibamenya ko abo bari gushakira iyo mibereho bapfa mu bundi buryo”
Nshutiyase avuga ko abana benshi uburere bwabo babuhabwa n’abakozi bo mu rugo kuko ababyeyi baba bagiye mu byo bo bita ‘gushaka ubuzima. Banabubona ntibahe umwana abana ngo baganire ngo barananiwe.
Ingaruka z’ibi ni uko umwana yishakira amakuru ku by’imyororokere n’imibonano mpuzabitsina akabyishoramo kare kuko urukuta rumurinda ibishuko byinshi biriho none rwasenyutse.
CLADHO yo yibutsa ababyeyi bose ko binateganywa n’amategeko y’igihugu na mpuzamaganga ko umubyeyi afite inshingano yo kurengera umwana we.
Evariste Murwanashyaka ushinzwe iby’uburenganzira bw’abana muri CLADHO avuga ko ruriya rukuta rurengera abana ruvuye ku mubyeyi ubu rwasenyutse muri rusange mu mpande ebyiri.
Ati “ababyeyi ntibakiri kurengera abana ngo babarinde ihohoterwa, nanone iyo bahuye n’ihohoterwa ntibabarengera, hari n’ababyeyi ubwabo bari guhohotera abana.”
Anenga uburyo ababyeyi bahugira gushaka ‘imibereho’ ntibamenye imibereho y’abana {inshuti zabo, ibibagoye, ibyo bakeneye kumenya…}
Abana benshi ngo ntibazi ibi by’ihohoterwa kereka iyo bibagezeho ndetse ugasanga n’ababyeyi bamwebarahisha cyangwa bagahishira abahohoteye abana babo.
Imibare yagaragaje ko mu myaka ibiri ishize abana barenga ibihumbi 15 batewe inda, muribo kandi hari abandujwe SIDA cyangwa indwara zifata imyanya ndangagitsina.
Daddy SADIKI RUBANGURA
UMUSEKE.RW


text:
sinzibagirwa inseko nziza wansekeraga impano wampaga burimunsi eseburya twabaga arudehendabana wanyijeje ibitangaza wiyambika uruhu rwintama wacanye umuriro utazima ntacyumutima unshinja kuko naragukundaga byukuri gusa mfite amatsiko yokumenya icyo warugamije kuko wanzanye murukundo ubonye mpageze uransiga yamagambo asizumunyu wambwiraga yagiyehe ngaho mbwira ese warikiniraga sorry kubo byabayeho iyi ndirimbo ndayumva ndinjyenyine ikantera emotion nkarira yoh uuh icyababwira gusa ukuntu mbemera ngwiki icyakubwira yewe
Subscribe to: Post Comments (Atom)


text:
- UBUTURO BWERA
Ubuturo bwera bwubatswe n’abana ba Israel ariko bayobowe na Mose ahagana mu mwaka 1450 mbere ya Kristo. Ibyari biri mubuturo byose, ubuturo ubwabwo abagombaga kubukoramo n’imiterere yabyo yose Imana ubwayo niyo yabisobanuriye Mose mu buryo burambuye ku musozi Sinayi nyuma y’ibyumweru bike gusa Abisiraheli buvuye mu bucakara bari bamazemo imyaka irenga 400 mu Egiputa. Ubuturo bwera bwari imyubako ishobora kugendanwa kandi yagendanwe imyaka nibura 40 igatwarwa n’umuryango wari warahawe uwo mwihariko witwa Abalewi.
Turamutse twize ubuturo bwera mu buryo burambuye byagorana cyane kuko burimbitse bihebuje, icyakora dufite n’ikibazo cy’uko ukuri kose kwabwo kwimbitse kuburyo tudashobora kuvuga tuti tugukonojemo.
Ibitabo bitanu byanditswe na Mose byitwa Torah cyangwa amategeko. Twibuke ko Yesu yavuze ati: Sinaje gukuraho amategeko cyangwa ibyahanuwe, Oya ahubwo naje kubisohoza ( Matayo5:17).
Yohana ukundwa nawe umunsi umwe yaranditse ati: Amategeko yazanywe na Mose ariko ubuntu n’ukuri( truth, reality) byazanwe na Kristo ” (Yohana1:17). Ijambo ukuri ryakoreshejwe ahangaha mukigiriki ni”alethia”. Ukuri Yohana avuga ni Kristo Yesu ari we jambo wahoze ari Imana akigira umuntu ngo ature muri twe (yohana 1:14)
Birumvikana neza rero ko ubuturo bwera bwari igishushanyo cyangwa bwasuraga Yesu kristo. Bivuzeko mu 1450 mbere ya Kristo igihe Imana yabwiraga mose ikamusobanurira mu buryo burambuye imiterere y’ubuturo bwera burya yari irimo imubwira mu buryo burambuye uko Kristo uzaza gukiza isi azaba ateye.
Mu butumwa bwiza bune ndetse by’umwihariko mu butumwa bwiza bwanditswe na Yohana, Yesu yiyerekana nk’ukuri kw’ikintu cyose cyabaga ubuturo bwera .Bityo rero nitwiga ubuturo bwera ikintu kizatubwira ko turi kubwumva nk’uko Imana yabishakaga igihe yabutangaga ni uko tuzaba twumva neza ko kuva kubuturo bwera bwose , amabara yabugaragaragaho, ibikoresho byabukoreshwagamo, abakoreshaga ibyo bikoresho ndetse n’imihango yabakoreshwaga byose bihuriza hamwe kuririmba indirimbo imwe ariyo KRISTO GUKIRANUKA KWACU.
2IMYENDA YO KURUGO (Kuva 27:9-19)
Iyo uramuka unyuze mu butayu igihe abayisiraheli bari bahari, wari gutungurwa no kubona uguye ku nkambi y’abantu basaga miliyoni ebyiri, gusa ugasanga itandukanye n’izindi nkambi dusanzwe tuzi cyane cyane bitewe na gahunda wari kuhasanga, wari gusanga amahema yose asa,kuko yari yijimye ( black and brown).
Wari kubona kandi hagati muri yo harimo ihema ryererana ariryo ryari rigize urugo rw’ubuturo bwera.
Gusa ntabwo wari gushobora kureba imbere kubera uburebure bw’urwo rugo, kandi uwari kubamo imbere nawe ntiyari kubasha ku kubona.
Muri Bibiliya umwambaro wera ushushanya gukiranuka (Ibyahishuwe 19:8). Imana muri kamere yayo irera kandi irakiranuka, ikora ibintu byose muburyo utabona icyo ibijora. Nicyo gukiranuka bivuze. Niyo mpamvu muri zaburi 92 havuga ko uwo mwami akiranuka kandi muriwe ntagukiranirwa kumurangwaho. Muri”Zaburi ya 45:7” ihanurako uwo wasizwe ( Messia, Kirisito) azakunda gukiranuka akanga gukiranirwa. Kuberako Imana ikiranuka byatumye igihe yatoraga abalewi ngo bayikorere mubuturo yabategetse kwambara imyenda year (kuva 28:39-43).
Ibyo kandi ninabyo bituma mu isezerano rishya mu byahishuwe 16:6-9 havuga umugeni wa Kristo wagaragaye yambaye imyambaro yera de.Ibinyuranye n’ibyo tubona muri yesaya 64:6 ko gukiranuka kwacu ari ubushwambagara bwuzuye ibizinga. Turabo neza ko Imana yatanze ubuturo bwera ishakakwigisha uburyo bwayo bwo gukiwamo umuntu, nanubu kandi turiho tuvuga ibyabwo ngo duhishyurirwe yesu kuko ariwe dukeneye ngo tube tubonye byose.
3. IREMBO RYO KU RUGO RW’UBUTURO BWERA (Kuva27:16-17)
Umuryango w’urugo rw’ubuturo bwera wari umwenda mugari cyane ugizwe n’amabara akurikira: ubururu, umukara wa kabayonga, umutuku n’umweru. Buri bara ryose rifite ubusobanuro:
Ubururu : Busobanura kumvira, gukiranukira amategeko ( amategeko yari yanditse ku ibuye ry’ubururu).
Umukara wakabayonga: guhoberana k’ubutabera no gukiranuka. Ni ibara riboneka iyo uvanze ubururu( gukiranuka , amategeko)n’umutuku ( ubutabera bw’amategeko) ni ugukiranuka n’amahoro, urukundo n’ubutabera byahoberanye.(zaburi 85:11).
Umutuku: usobanura amaraso, urupfu, kumeneka k’ubugingo, gucungurwa. “Dore umugaragu wanjye…” (Yesaya 52:13 & 53:5), Wibuke ko hari icyo mubutumwa bwiza bwanditswe na Mariko; kristo avuga ko yaje gukorera no gutangaho ubugingo bwe.” (Mariko10:45).
Umweru: usobanura gukiranuka, kwera bivuze kutarangwa n’akazinga ndetse n’ubumuntu buzira ikib bwagizwe na Kristo , Dore uko avugwa muri zakariya “Zakaria 6:12″.
Na pilato yahamije ko Yesu yeraga, eraga ndetse yabuze icyo ku mushinja. (Luka 23:4,14). Aya mabara ane niyo yari ahurije hamwe gukora urugi nk’uko ubutumwa bune bwose buhuriza hamwe kudusobanurira yesu. Dukeneye kumugira nk’irembo natwe, muri ubu busobanuro aya mabara avuga. Dukeneye Yesu nk’irembo cyangwa nk’umutuku, ubururu, umweru n’umukara wa kabayonga.
Yesu yaravuze ati” Nijye rembo umuntu niyinjira azakizwa” (yohana 10:9) kandi ati “Nijye nzira ukuri n’ubugingo ntawe ujya kwa data ntamujyanye.” (Yohanua 14:6). Kimwe mubishimishije n’uko irembo ry’ubuturo ryari rigari cyane kuburyo kwinjiramo bitagoranaga , yemwe na nubu niko biri nubwo gukizwa bisa naho bigoye bitewe n’uko abantu babishyize mumyumvire y’isi , siko biri ahubwo biroroshye cyane.
4. IGICANIRO CY’IBITAMBO (Kuva 27:1-8)
Igicaniro cy’ibitambo nicyo gikoresho wahingukiragaho igihe wabaga winjiye mu irembo ryo ku rugo. Cyari cyubatswe mu buryo butangaje; Umushita uyagirijeho umuringa. Igiti muri bibiriya kivuga ubumuntu.(Zaburi 1:1,3 & Yeremia 5:14).
Umuringa usobanura urubanza rw’Imana cyane cyane kubwo kwigomeka. (Kubara16:29-40, Yuda11). Kuko igiti kiyagirijeho umuringa ibyo bitwibutsako inyokomuntu iri munsi y’iteka n’urubanza by’Imana kubwo kwigomeka (nicyo igicaniro cy’ibitambo cyivuga). Nyamara cyari igiti cy’umushita igiti gikomeye, Yesu nawe igihe yari mubumuntu, ntiyabukoreyemo icyaha nyamara n’ubundi ubutabera bw’Imana urubanza rwayo rwamusohoreyeho kumusaraba icyo kikaba aricyo cyigisho twigishwa n’igicaniro cy’ibitambo.
Nkuko ibitambo byakongokeraga kugicaniro bikongowe n’umuriro uvuye ku Mana niko na kristo yapfiriye ku musaraba muburyo bw’Imana ngo inyokomuntu ikongokere muriwe ubutabera busohozwe (Zekariya7:13, Abaroma 6:23). Imana ishimwe kuko ku bw’igikorwa yakoze ku musaraba twarakijiwe, ubu turiho.
5. IGIKARABIRO (Kuva 30:17-21)
Igikarabiro cyari gikonzwe mu muringa kandi kikabamo amazi. Ntabwo bibiliya ivuga ibipimo byacyo. Kugirango umutambyi yinjire mu ihema rero cyangwa atambe ibitambo ku rutambiro, byasabaga ko yiyoza ibirenge n’ibiganza.Mose yari yarabwiwe rwose ko utazajya akaraba azajya apfa.(Kuva 30:20-21). Isezerano rishya rivuga igikarabiro nk’umubatizo: Umubatizo (Ibyakozwe n’intumwa22:16; 16:31-33).
Nonese umubatizo ni iki? Ese Bibiliya iyo ivuze kwezwa n’amazi n’amaraso iba ivuze iki? Dusubire mu Egiputa Atari ukugirango tugumeyo ahubwo kugirango twigire ku mateka y’abisiraheli ku kibuga cyaho.Bakijijwe n’amaraso ariko kandi bakijijwe n’amazi.
Amaraso yabakijije urubanza rw’Imana naho amazi (inyanja itikura) abakiza ububata bwo mu Egiputa, abatandukanya na Egiputa kandi abakiza igihanda Farawo umwami wa Egiputa n’ingabo ze. Ibi n’ubundi bisobanuyeko Amaraso ya Kristo yadukijije gucirwaho iteka ku bw’igihano cy’icyaha ariko umusaraba wa kristo wadukijije ububata bw’icyaha, isi ndetse na Satani (yohana 12:24)
6.IGITEREKOCY’AMATABAZA(Kuva25:31-39)
Igitereko cy’amatabaza cyari gicuzwe mu izahabu nziza giteretse mu ruhande rw’ibumoso mucyumba cy’ahera. Cyari gifite amashami atandatu ariko wakongeraho igitereko nyirizina twagereranya n’umutwe bikaba birindwi kandi bigakora ishusho imeze nk’ururabo rwiza. Igitereko cy’amatabaza rero cyari kimeze nk’igiti cy’izahabu.
Akamaro kacyo kwari ugutanga umucyo mu buturo bwera “Muri we harimo ubugingo kandi ubwo bugingo bwari umucyo w’abantu” (Yohana 1:4). Yesu yigeze kubwira abantu ati nimugende mugifite umucyo…. Nijye mucyo w’isi (Yohana 8:12) “ nubundi yaravuz’ati: abe ariko umucyo wanyu umurikira imbere y’abantu bose kugirango nibabona imirimo yanyu myiza bahereko bahimbaze so wo mu ijuru”( Matayo 5:16). Usomye iri somo witonze wasanga umucyo uriho uvugwa aha ari Yesu, nubundi mubuturo bwera niwe ushushanywa na ririya tabaza kuko niwe rumuri nyarwo rw’ubutumwa bwiza.
7 AMEZA Y’IMITSIMA YO KUMURIKWA (Kuva 25:23-30)
Ameza y’Imitsima yo yari aherereye mu ruhande rw’iburyo ahera. Yari akozwe mu giti cy’umushita gisize izahabu. Ibi bisobanura Yesu muri kamere ze ebyiri Iy’ubumana (izahabu) iy’ubumuntu ( igiti ) Yari yarabyawe na Maria umuntu buntu ariko yarasamye inda ya mwuka wera Imana bumana, bityo byatumaga yiyita umwana w’umuntu cyangwa umwana w’Imana (Luka 1:35).muri Yohani 1:14:“Jambo uwo yabaye umuntu abana natwe tubona ubwiza bwe busa n’ubw’Umwana w’ikinege wa Se, yuzuye ubuntu n’ukuri”.Imitsima yari ihateretse nayo ishushyanya Yesu, nk’ukwiye kuribwa buri munsi ngo tubeho, muri yohana 6 yahamirije abayuda ko ariwe mutsima nyakuri. Nkuko utariye utabaho, niko ubundi kubura yesu umunsi naho waba umwe bikwangiza, niwe jambo ry’Imana twakagombye kurya buri munsi nkuko manu yatoragurwaga buri munsi; kugirango tubeho. Kugir’umunsi umwe urangiza udasabanye n’Imana ni ukwirirwa utariye, niyo mpamvu iyi mitsima yahoraga kumeza;bivuze ko bagomba kurya burigihe nta konji bafashe (ibiri kumeza biba bikeneye kuribwa),bayihinduranyaga buri sabato.
8 ICYOTEROCY’IMIBAVU (Kuva30:1-10)
Cyari gikozwe mu mushita uyagirijweho Izahabu. Cyari cyegereye cyane umwenda ukingiriza ahera cyane .Pawulo we muba “Heb9: 4 “avuga ko cyabaga ahera cyane. Gishushanya amasengesho. (Zaburi 141:2, Ibyahishuwe 5:8) kandi kiturarikira ku isengesho rya Yesu igetsemana (Yohana 17, Mariko14:32-42).
Mugitabo cyo “Kuva 25:8 “ haravuga ngo muzanyubakire ihema kugirango nture hagati muri mwe”, ku murongo wa 9 yongera kuvug’ati: muzaryubake mushyiremo n’ibikoresho byaryo, mu kurikije igishushanyo mbonera ngiye ku kubereka.
- Yohana 2:19 Yesu arabasubiza ati : Nimusenye uru rusengero nanjye nzarwubaka mu minsi itatu. –Ibyo yavugaga sibyo bumvaga, bari bakiri mu bishushanyo we yageze mu kuri.
- Bari barubatse mu myaka46 bo bari benshi kandi bafite uburenganzira bwo kubaka naho we aravuga kubaka mugihe kubona icyangombwa cyo kubaka byatwara iminsi irenze itatu kandi nawe ari umwe.
- Yavugaga urupfurw’umubiri we n’umuzuko we.
- Ibi bihita bitwigisha ko ariwe kuri k’ubuturo, nubwo abayuda batumvaga icyo yavugaga nkuko natwe tu mwitiranya muri iyi minsi.
Muri Hagayi 2:9,havuga ko” Ubwiza bw’iyi nzu bwo hanyuma buzaruta ubwambere niko uwiteka nyiringabo avuga, kandi aha hantu nzahatangira amahoro”. Kutamenya agaciro Yesu afite bituma tumwitiranya. Ubuhanuwi bwa Hagayi buvuga uko agaciro k’inzu ya nyuma kazaba karuta kure ak’iyambere Salomo yubatse, ntibabwemeraga kuko yesu batari bamuzi. Bashiraga mugaciro bakareba uburyo urusengero rwa kera rwari rukomeye maze bakabihakana, ariko uwavugwaga mubuhanuzi bwa Hagayi, anariwe kuri k’u buturo ni Yesu yar’afite agaciro kuruta izo nyubako z’abayuda. Mugihe Yesu ariwe ukwiye kuvugwa ibindi bitaringo mbwa nibyo bivugwa. Abayuda biberaga mubyabo nawe akaba muby’agakiza k’inyokomuntu, erega umuntu y’uzuwemo no kurwanya Imana!
III. ABATAMBYI N’IBITAMBO
A. IGITAMBO CYOSWA
Igitambo cyoswa ni kristo washimishije Imana Ikanyurwa .Cyagombaga gutambwa buri munsi , mugitondo na nimugoroba – Ibi byagombaga gukorwa buri gihe kuko turi abanyabyaha kumanywa na nijoro (ibyahushuwe 12:10,2:1-16,6:14-23).
- ITURO RY’IFU
Ni kristo watumye abantu b’Imana banyurwa n’uko Imana yanyuzwe.
N’usoma neza urasanga hari igice cyahabwaga Imana ariko igice kinini cyahabwaga abantu (cyari icy’abantu) abantu baranyurwa ariko banyurwa na Kristo kuko Imana Yanyuzwe nawe. Abantu n’Imana bakanezerwa.
- IGITAMBO CY’UKO BARI AMAHORO
“Lewi3:1-17, 7:11-38, abafeso 2:14-16”
Ni kristo we wazanye amahoro hagati y’Imana n’umuntu.
Ni kristo wakuyeho ibyaha by’abari mw’isi ngo Imana Inyurwe, Imana kandi Ikagirana amahoro n’abantu. Burya andi maturo yose Atari Yesu ntiyanezeza Imana, niwe turo tugomba kujyana imbere y’Imana, iyo ariryo tuzanye inyurwa naryo muburyo bwuzuye, niwe turo nyakuri. Ibi bivuzeko kugera imbere y’Imana witwaje ibyawe byaba gusenga, gukora neza uko ariko kose, bitagira icyo bimara, ufite akamaro ni Yesu gusa.
- IGITAMBO CYO GUKURAHO URUBANZA (abalewi 5:1-6; 7:1-10 )
Iyo kristo ataba uw’Imana rwose nti yari kuba impongano y’ibyaha byacu ngo bikunde Imyumvire yo kuba abanyabyaha ku manywa gusa iterwa:
- No kutumva ubunyabyaha bwacu,
- No gutekereza ko tuba abanyabyaha kuko twabikoze.
Kuki satani yaregaga kumanywa na nijoro? Hari uwambwiye ko –Abo arega nijoro ari:
- Abajura
- Abagizi ba nabi
Ariko oya sibyo rwose, iyimyumvire iterwa no kutumva ingorane y’icyaha. Gutekereza ko dukeneye Yesu kumanywa gusa, twakoze ibyaha gusa;
Ni ugukuraho igitambo cya kristo gihoraho icya ku manywa na n’ijoro ,mugitondo na nimugoroba. Na none n’ukumva ko hari icyo twakora cyanyura Imana.
Ntabwo yabaga azaniwe Imana, yabaga azaniwe abatambyi; Gusa agace gato kabanzaga guhabwa Imana nk’urwibutso. Kristo agomba kutunyura (ituro ry’ifu) kuko yanyuze Imana (igitambo cyoswa).”Kuva 29:1-14, 40:12-15Lewi 8:1-9,12-17”
- IBITAMBO BYATAMBWAGA N’ABATAMBYI.
Nkuko tubibona muri Bibiliya ibitambo ndetse n’abatambyi ubwabo, byasuraga Yesu wagombaga kuza. Nimuri ubwoburyo ukuri kubonetse ibishushyanyo ntacyo byari kuba biki maze. Imana ishimwe cyane, kubw’igitambo kimwe kandi cy’itekaka twunzwe nayo, maze twese duhabwa kuba abatambyi b’ubwami. AMASOMO AKURIKIRA ATWEREKA IBY’IBISHUSHYANYO NDETSE AKANADUHAMIRIZA IBY’UBUTAMBYI BWACUMURI YESU.
-Kuva 29:13-14,
-1 Petero 2:9,
-1 Petero2:9,
-Ibyah.1:6.
“Abatambyi b’ubwami inshyanga ryera, niko bibiliya itwita”. Burya rero inyoko muntu yose yagizwe abatambyi b’ubwami muri Yesu kristo kubw’agakiza.Icyakora biratangaje kubona abantu benshi tubagira abatambyi abandi tukabibambura.Ntaho tubivana muri bibiliya ariko byabaye gikwira.Abapadiri n’abapasitoro sibo batambyi b’ubwami gusa ,dukwiye kurekeraho gushyiraho inkuta muby’imisengere kuko umusaraba wazivanyeho,abapadiri n’abapasitoro bakwiye kwita kunshingano zabo mu madini bayobora, ariko ntibyitiranywe n’ubutambyi kuko byaba ari ukugoreka ukuri.
- Ntabwo dukeneye ubatambyi twarabuvukanye.
- Ibutambyi bw’ubundi bwoko ni ubwo gupfobya ubwa Kristo.
Nubwo Biblia itubwira ko turi abatambyi ntabwo itubwira uburyo twezwa ngo tubone kuba bo.
Twejejwe rimwe rizima kubwo gucungurwa kubonerwa muri Kristo Yesu umukiza w’inyoko muntu, ntakwezwa dukeneye ubu ngo bitume tuba abatambyi b’ubwami, n’usoma witonze urasanga bibiliya ihamyako turi abatambyi b’ubwami kandi ko twejejwe, none washaka kongera kwerezwa iki? Soma neza ibi mu « 1korinto1:30, 1petero2:9 »
Tumenye neza ko ubutambyi bw’abalewi bwashushyanyaga Yesu, amaze kuza ntabwo bwari bugikenewe, kuko ukuri kw’icyo bwasuraga cyari cyasohoye. Ubuturo bwera bwabereyeho kwigisha agakiza mu isezerano rya kera, nkuko twabivuze muri make, ibyabukorerwagamo byose byererezaga agakiza Imana yari yarateguriye inyoko muntu.
Ubuturo bwera bwavugaga agakiza gusa icyakora abayuda babugize byose nkuko imyumvire yabo imeze.Bari barabugize aho gushakira indamu, icyubahiro ndetse n’ubutunzi bw’isi, icyakora mumugambi w’Imana bwashushyaga Yesu :
(1) Bwose bwari Yesu (yohana2:19-22).
(2) Niwe wari umutambyi (abahebulayo5:1-6).
(3) Niwe ntama yatambwaga (yohana1:29)
(4) Niwe muvugizi (abahebulayo7:25)
(5) Niwe mutsima( yohana6:51)
(6) Niwe mwenda watabuwe igihe
yapfiraga kumusaraba (abahebulayo10:19-20)
(7) Niwe mucyo watangwaga n’amatabaza (matayo5:14-16).
UBUTURO BWERA BWARI UBUSOBANURO BW’AGAKIZA MUNGINGO 5 ZIKURIRA:
(1) Ni aho Imana yahuriraga n’abanyabyaha (Kuva25:22), ubu ni muri Yesu ihurira nabo (2abakorinto5:19).
(2) Hari aho Imana yaturanaga n’abanyabyaha, ubu ni muri Yesu ( Matayo1:23; yohana14:23) .
(3) Hari aho Imana yavuganiraga n’abantu, ubu ivuganira natwe muri Yesu (abahebulayo1:1-2).
( 4) Ni aho Imana yemereraga abanyabyaha, ubu ibemerera muri (Yesu abefeso 1:6).
( 5) Ni aho Imana yababariraga abanyabyaha, ubu ibabarira muri Yesu Umwana wayo
( abefeso 1:7).
Pst.NGWABIJE Sylvestre
+250788746317


text:
Urukundo ni ijambo abantu benshi bashobora gusobanura uko babyumva bitewe n’imyumvire yabo, nyamara uko byandenda kose ugamba kumenya ko hariho urukundo rw’ukuri n’urukundo rw’ibinyoma. Mu rukundo rw’ikinyoma rero habamo igice kimwe cy’urukundo rushingiye ku iraha ari na rwo tugiye kugarukaho.
Dore ibintu by’ingenzi byakwemeza ko urukundo urimo ntakabuza ari agahararo (iraha) rudateze kuramba.
Gufata imibonano mpuzabitsina nk’inkingi y’urukundo
Buriya abantu benshi bajya bibaza impamvu benshi mu bakundana bumva ko imibonano mpuzabitsina ishobora kuba ikintu kigaragaza ko uwo muyikoranye muba mukundana by’ukuri , ibi bihabanye n’ukuri kuko umuntu ukunda by’ukuri ntamishinga yo kuryamana na we watekereza mbere yo kubana.
Ntakabuza niba wibwira ko kuryamana n’uwo mukundana ari cyo kimenyetso nyakuri cy’uko agukunda, urwo rukundo rwanyu ni urw’agahararo kuko numara kumuhaga uzamwanga.
Gushimagiza umukunzi wawe mugihe muri kumwe gusa.
Ikindi kizakwereka ko uri mu rukundo rw’agahararo ni uko uzasanga umuntu mukundana akurata akakuvuga neza ari uko muri kumwe ariko mwatandukana akaba atakwemera ko munaziranye kandi mu gihe muri kumwe akakwemeza ko uri uwa mbere mu buzima bwe, ibi abikora kubw’indonke aba agukeneyeho nazibona cyangwa akazibura azajyenda.
Kugira inshuti ku ruhande yagateganyo kandi ufite uwo mukundana
Iyo ufufite umuntu ukunda by’ukuri ntabwo ujya utekereza ibyo kujya gushaka inshuti ya kabiri kuko uba wamaze kuva mu mahame agenga urukundo rw’ukuri. Kuba washatse indi nshuti ku ruhande bivuze ko uteganya ko isaha n’isaha uwo mukundana mwashwana ugahita wisangira uwa kabiri, aha urajarajara kuko nta rukundo nyakuri ufite. Urakundana urw’agahararo.
Guca inyuma uwo ukunda.
Iki ni ikimenyetso simusiga kikwereka ko uwo ukunda umukunda urw’uburyarya kuko nta na rimwe uzaba ukunda umuntu ngo wumve ugize irari ryo kuryamana n’undi muntu, iyo ubikoze ntakabuza uba uri kure y’urukundo rw’ukururi na we urakundana urumamo.
Ibi hamwe n’ibindi byinshi tutarondoye ni bimwe mu bikwereka ko urukundo rwawe ari urw’agahararo ko nta kiza ruzakugezaho.
Posted by Uwineza Vanessa kuri Rwandapaparazzi.rw Bujumbura
28,017 total views, 50 views today


text:
Huye: Mu Murenge wa Ngoma, inkeragutabara ni zo zizajya zirinda umutekano mu midugudu
Hashize igihe kinini mu mugi wa Butare batangije gahunda yo kwishyiriraho abarinda umutekano ku rwego rw’imidugudu. Ubu noneho, uretse mu mugi, no mu biturage byo mu Murenge wa Ngoma, uwo mutekano, cyane cyane uwa nijoro, uzajya ubungwabungwa n’inkeragutabara.
Mu nama abatuye mu Murenge wa Ngoma bakoze nyuma y’umuganda wo kuwa 28 Mata, Umunyamabanga nshingwabikorwa w’uyu Murenge, Sahundwa Pascal, yeretse abari bawitabiriye inkeragutabara zirinda umutekano mu bice bimwe na bimwe byo mu mugi wa Butare, anabamenyesha ko no mu tundi tugari twose tw’uyu Murenge inkeragutabara ziyemeje kuzajya ziwurinda.
Iyo gahunda izajya ikorwa ku rwego rw’imidugudu. Ku bw’ibyo, mbere y’uko inkeragutabara zo mu mudugudu runaka zitangira umurimo wazo, zizajya zibanza kwiyereka umukuru wawo mbere yo gutangira akazi. Ibi bizatuma abasha kumenya abagiye ku kazi.
Kugira ngo imyenda y’akazi iboneke ndetse n’aba barinda umutekano babone agahimbazamusyi, abaturage bo mu mudugudu ni bo bazajya batanga amafaranga akenewe. Sahundwa ati: “Umubare w’amafaranga agomba gutangwa uzishyirirwaho n’abatuye mu midugudu. Simvuze ngo muzatanga aya n’aya.â€
Hari icyizere ko izi nkeragutabara zizakora uyu murimo uko bikwiye, kuko ibyo kurinda umutekano babibayemo igihe mbere yo kuba inkeragutabara. Sahundwa yabivuze muri aya magambo “nta bizabaca mu jisho, ni inkeragutabara, bazi icyo gukoraâ€.
N’ubwo bazajya barindirwa umutekano, abaturage ntibagomba kwibagirwa na bo kuwirindira ndetse no gufasha mu byatuma abawurinda babigeraho neza. Ku bw’ibyo, abatuye mu bice birimo amashanyarazi bibukijwe ko itara ryo ku irembo, bise iry’â€umutekano†ari ngombwa. Kandi ngo utazarishyiraho azacibwa amande y’amafaranga ibihumbi bitanu y’amanyarwanda.


text:
Igisubizo: Iyi ngingo iragoye kubera ko Bibiliya ubwayo itatubwira urutonde rw’ibitabo bigomba kuba biyigize. Urutonde rwa mbere rwakozwe n’abanyamadini, abahanga b’abayuda, nyuma ruza kuzuzwa n’abari bayoboye itorero ryo mu myaka yakurikiye kuzuka kwa Kristo. Ariko ibyari byo byose, Imana niyo yatoranyijemo ibitabo bigomba kugira Bibiliya. Buri gitabo cyabaye igice cya Bibiliya Imana ikigihumeka. Nyuma yo kwandikwa, Imana yakurikijeho kuyobora abakozi bayo mu gutoranyamo ibitabo bijya muri Bibiliya.
Ugereranyije, Isezerano rya Kera ntabwo ryagiweho impaka nyinshi nk’izabaye mu gushyira hamwe Isezerano Rishya. Abaheburayo bamenyaga kandi bakubaha abatumwe n’Imana ndetse bakubaha inyandiko zabo. Nubwo hatabuze impaka nkeya ku birebana n’ibitabo biri mu Isezerano rya Kera, mu mwaka wa 250 nyuma ya Kristo nta mpaka zari zikiriho ku Isezerano rya Kera. Icyari kikigibwaho impaka gusa ni ibitabo byongerwagaho n’abizera bandi (Apocrypha), kandi izo mpaka na nubu ziracyahari. Abahanga mu idini ry’Abaheburayo bafataga ibyo bitabo by’inyongera nk’ibirebana n’amateka cyangwa idini, ariko bikaba bidafite uburemere nk’ubw’ibindi bitabo by’Isezerano rya Kera.
Kwemeranya no gushyira hamwe ibitabo byo mu Isezerano Rishya byatangiye mu binyejana bya mbere nyuma ya Kristo. Mu ikubitiro, hari ibitabo bimwe bitagibwagaho impaka ko bigomba gushyirwamo. Intumwa Pawulo yahaga inzandiko za Luka agaciro gafite uburemere nk’ubw’ibitabo byo mu Isezerano rya Kera (1 Timoteyo 5:18; reba Gutegeka kwa Kabiri 25:4 na Luka 10:7). Intumwa Petero yabonaga inzandiko za Pawulo nk’ibyanditswe byera (2 Petero 3:15-16). Ahubwo bimwe mu bitabo dusanga mu Isezerano Rishya byari byaratangiye gusomwa mu matorero amwe n’amwe (Abanyekolosi 4:16; 1 Abatesalonika 5:27). Kilimenti w’i Roma (Clement of Rome – uwo niwe watoranyijwemo n’Intumwa Petero, mbere yo kwicwa, ngo akomeze kuyobora umurimo) yemeraga nibura ibitabo 8 byo mu Isezerano Rishya (umwaka wa 95). Inyasiyusi wa Antiyokiya (Ignatius of Antioch – uwo yari umufasha wa hafi w’Intumwa Yohana, yaje kuba umukuru w’Itorero rya Antiyokiya, mbere yo kwicwa agaburiwe inyamaswa z’inkazi) we yemeraga nibura ibitabo 7 (umwaka wa 115). Polikaripu (Polycarp), undi mwigishwa w’Intumwa Yohana, yemeraga ibitabo 15 (umwaka wa 108). Nyuma yaho, Irenewusi (Irenaeus), wigiye ku birenge bya Polikaripu, we yasomaga ibitabo 21 (umwaka wa 185). Hipolitusi (Hippolytus), wigiye ku birenge bya Irenewusi, yemeraga ibitabo 21 (umwaka wa 170-235). Bimwe mu bitabo byari bigiteje impaka nyinshi ni Abaheburayo, Yakobo, 2 Petero, 2 Yohana na 3 Yohana.
Itsinda ry’ibitabo, cyangwa Kanoni (Canon) byemeranyijweho ryitwa irya Muratoriyani (Muratorian – ryitiriwe uwarivumbuye muri 1740, Padiri w’umutaliyani Muratori), ryashyizwe hamwe mu mwaka wa 170. Uwo muzingo warimo ibitabo byose byo mu Isezerano Rishya uretse Abaheburayo, Yakobo na 3 Yohana. Mu mwaka wa 363, inama yabereye i Lawodesiya (Laodecia) yemeje ko amatorero yose agomba gusoma Isezerano rya Kera ryose, n’ibitabo 27 byo mu Isezerano Rishya gusa. Ibyo byaje kwemezwa n’inama y’i Hippo (umwaka wa 393) hamwe n’inama ya Karitaji (Carthage – umwaka wa 397), byashimangiye uwo mubare w’ibitabo 27 nk’ijambo ry’Imana.
Izo nama zagiye zifata iyo myanzuro zikurikije amahame akurikira, mu kugena ibitabo bifatwa nkaho byahumetswe na Mwuka Wera: 1) Ese umwanditsi ni Intumwa, cyangwa yari umwigishwa w’Intumwa? 2) Ese icyo gitabo cyemerwa n’umubiri wa Kristo nta shiti? 3) Ese icyo gitabo cyuzuza cyangwa gikomeza ibindi byanditswe? 4) Ese icyo gitabo kirimo gihamya zerakana gukiranuka n’ubunyamwuka bwagaragaraza igikorwa cya Mwuka Wera?
Ni ngombwa kongera kwibutsa ko Itorero ritahisemo ibitabo bigomba kugira Isezerano Rishya. Ni Imana, Imana yonyine, yemeje ibitabo bigomba gushyirwa muri Bibiliya. Icyari gisigaye gusa ni uburyo Imana yagiye iyobora abayo mu kumenya ibyo yarangije gutegeka. Iyo abantu baba aribo batoranyijemo ibyo bitabo hari kubamo kwibeshya, ariko Imana mu budahangarwa kwayo, irenga ukutamenya ndetse no kwinangira kwa muntu, maze iyobora itorero ryo mu minsi y’ikubitiro mu gutoranyamo ibitabo yahumetse.
Ikibazo: Ibitabo bigize Bibiliya byashyizwe hamwe ryari, gute?
Igisubizo: Iyi ngingo iragoye kubera ko Bibiliya ubwayo itatubwira urutonde rw’ibitabo bigomba kuba biyigize. Urutonde rwa mbere rwakozwe n’abanyamadini, abahanga b’abayuda, nyuma ruza kuzuzwa n’abari bayoboye itorero ryo mu myaka yakurikiye kuzuka kwa Kristo. Ariko ibyari byo byose, Imana niyo yatoranyijemo ibitabo bigomba kugira Bibiliya. Buri gitabo cyabaye igice cya Bibiliya Imana ikigihumeka. Nyuma yo kwandikwa, Imana yakurikijeho kuyobora abakozi bayo mu gutoranyamo ibitabo bijya muri Bibiliya.


text:
1.Umunaniro
Umunaniro ukabije kandi udafite ikindi kintu kigaragara cyaba cyawuteye ni kimwe mu bimenyetso by’uko waba warasamye ibi bivugwa na muganga Gil Gross, umwarimu w’ibijyanye n’indwara z’abagore muri Kaminuza y’iby’ubuvuzi muri Leta ya Washington. Inzobere mu by’ubuzima bw’abagore yitwa Donnica Moore ikomeza igira iti "Wikoresha imiti irimo caffeine wivura umunaniro niba utekereza ko waba utwite, ahubwo gerageza kwita ku mubiri wawe, ufate umwanya wo kuruhuka uhagije”.
2. Guhurwa ibiryo bimwe na bimwe
Kubura ubushake bwo kurya na byo ni kimwe mu bimenyetso byerekana ko waba warasamye. Ibi bikaba bishora kuba biterwa n’umusemburo witwa human chorionic gonadothropin, uyu ukaba ari wo musemburo wa mbere ukorwa n’urusoro, utangira gukorwa mu cyumweru cya mbere isama ribaye.
3. Kugira allergie ku mpumpuro
Kwitsamura no kugira izindi allergie mu gihe wumvise impumpuro ikomotse ku bintu byaba bihumura cyangwa binuka utari ubisanganywe na byo ni ikimwe mu bimenyetso by’uko waba warasamye. Ibi na byo biterwa n’izamuka ryinshi ry’imisemburo. Ni byiza ko wakwirinda izi mpumpuro niba ubishoboye, cyane cyane ukirinda imyotsi y’itabi kuko yo ari mibi kuri wowe ndetse no ku mwana wawe.
4. Kugira isesemi ndetse no kuruka
Kugira isesemi ndetse no kuruka na byo ni ikimenyetso kiranga umugore wasamye na byo biterwa n’ubwiyongere bw’imisemburo irekurwa mu gihe umugore atwite. Ibi bimenyetso bikaba birangirana n’icyumweru cya 12. Abagore benshi bakunda kwanga kurya kubera kugira isesemi, ibi ni bibi kuko bishobora gutuma yiyongera kubera amavitamini agufasha mu gihe utwite uba wafashe, ni byiza rero kurya ducye ariko ukadufata buri kanya uko wumva ubishaka.
5. Kubyimba no kuribwa amabere
Impinduka zishobora kuba ku mabere yawe nko kukurya no kubyimba na cyo ni ikimenyetso gishobora kukwereka ko waba warasamye. Niba amabere yawe akurya, ni byiza kwambara akayafata kuko gatuma aguma hamwe.
6. Gushaka gusoba/kwihagarika buri kanya
Mu minsi ya mbere nyababyeyi itangira gukura, noneho ikabyiga uruhago rw’inkari, bityo umugore akumva ashaka kujya gusoba buri kanya. Ibi ngo birangirana n’igihembwe cya mbere ariko bikagaruka mu gihembwe cya gatatu kuko nyababyeyi iba yarakuze cyane kandi n’umutwe w’umwana ukaba uba wegamiye uruhago rw’inkari. Ibi nta cyo wakora ngo ubyirinde; icyo ugomba kumenya ni uko ari byiza kujya gusoba mbere y’uko uryama bityo bizakurinda kubyuka kenshi mu ijoro.
7. Kunanirwa guhumeka by’akanya gato
Abagore benshi iyo bagisama inda ya mbere bakunda kugira ikibazo cyo kubura umwuka by’akanya gato. Ibi bikaba biterwa n’uko baba bagomba guhumeka aha babiri. Ni byiza kuganira na muganga igihe unanirwa guhumeka kandi nta kintu kivunanye uri gukora, mu gihe ufite ububabare cyangwa mu gihe ubura umwuka iyo uryamye ugaramye.
8. Impinduka ziza ku mubiri inyuma
Igihe ucyeka ko wasamye kubera ko wakoze imibonano mpuzabitsina idakingiye, ni byiza ko wajya kureba muganga kugira ngo agusuzume kuko hari impinduka ziba ku mubiri iyo umuntu atwite. Aha twavuga nko guhindura ibara kw’inda ibyara ndetse no korohera kw’inkondo y’umura.
Ibi bimenyetso byose tumaze kuvuga haruguru aha bigira agaciro iyo ubifite kandi warakoze imibonano mpuzabitsina idakingiye uri mu gihe cy’uburumbuke, ukaba kandi warabuze imihango. Niba ufite ibi bimenyetso, ukaba muri wowe munva nta nda waba ufite, ni byiza kunyarukira kwa muganga kuko bino bimenyetso bishobora guterwa n’izindi ndwara.
Inkuru dukesha Umuganga.com